title: Riisipeippo

text: Riisipeippo on parvilintu, joka voi kerääntyä satojen lintujen parviin. Kaupungeissa parvet käyttävät lepopaikkoinaan pitkiä puita ja palmuja, maaseudulla puolestaan pensaita, ruokoja ja sokeriruokoja. Ainakin kesyillä riisipeipoilla on usein tapana yöpyä itseään selvästi suurempien lintujen seurassa. Tällöin ne hakeutuvat tällaisen linnun, kuten turturikyyhkyn, luokse ja asettautuvat sitä vasten yrittäen ryömiä kyyhkyn jalkojen väliin. Riisipeipot pyrkivät jopa hautovan linnun alle, ja tiedetäänpä niiden jopa yöpyneen turturikyyhkyn selässä.


title: Riisipeippo

text: Riisipeipon pariside on voimakas. Puolisot jakavat yöpymispaikkansa ja tavatessaan tervehtivät toisiaan. Mikäli toisistaan erotetut puolisot yhdistetään uudelleen, ne käyvät läpi monimutkaiset menot. Aluksi ne kumartelevat samalla laulaen. Sitten ne asettuvat kyljittäin, minkä jälkeen kumpikin kääntyy vuorotellen sivuittain ja painaa päänsä puolison pään päälle. Rituaalin lopuksi riisipeipot vielä kumartelevat ja pysyttelevät vielä jonkin aikaa lähellä toisiaan.


title: Riisipeippo

text: Riisipeippokoiraan laulu on huilumaista tai joskus viheltelevää. Laulun kulku on yksilöllistä. Riisipeippopari laulaa yhdessä soidinmenojen yhteydessä tai menettäessään keskinäisen näköyhteyden. Soitimen alussa koiras kumartuu selkä kyömyssä hyppien ylös ja alas, viuhtoen nokkaa puolelta toiselle ja heiluttaen pyrstöään odottelevaa naarasta kohti, jota lähestyessään se alkaa laulaa. Toisinaan myös naaras alkaa pomppia ja kumarrella, ennen kuin se kyyristyy pyrstöään värisyttäen. Mikäli naaras ei pidä koiraan lähentymisyrityksistä, se voi painaa päänsä koiraan pään alle kuten tapaamismenoissa, tai jopa hyökätä kosijan kimppuun lyömällä sitä nokallaan.


title: Riisipeippo

text: Jaavan ja Balin riisipeippojen pääravintoa on riisi, mutta se syö myös erilaisia siemeniä, kukkakasveja, pieniä hedelmiä ja satunnaisesti hyönteisiä. Huhti-lokakuussa, jolloin riisipellot ovat veden vallassa, riisipeipot asettuvat pareittain tai pieninä parvina puutarhoihin tai kylien lähellä oleviin tiheikköihin. Tähän aikaan ne syövät siemeniä, pieniä hedelmiä ja luultavasti myös hyönteisiä ja matoja. Heti kun riisintähkät ovat kypsyneet, riisipeippoparvet palaavat pelloille. Paikalliset asukkaat yrittävät karkottaa lintuja riisivainioilta kaikin mahdollisin keinoin, kuten naruista riippuvin linnunpelätein, joita vartiovuorossa oleva henkilö ryhtyy heiluttelemaan heti kun havaitsee lähestyvän riisipeippoparven. Sadonkorjuun jälkeen riisipeipot viipyvät pelloilla vielä marraskuun loppuun saakka syömässä keräämättä jääneitä tähkiä ja sänkipellolla kasvavien rikkakasvien siemeniä.


title: Riisipeippo

text: Jaavassa ja Balissa riisipeippojen lisääntymiskausi on helmi-elokuussa, ja sen huipun ajoittuu huhti-toukokuuhun. Pesä rakennetaan katon alle, talojen räystäille, pensaisiin, puun oksalle tai usein myös loiskiertokasvin lehvästöön. Pesät ovat löyhästi rakennettuja ja niiden muoto vaihtelee. Puissa olevat pesät ovat hyvin suuria ja ne on kudottu lähes puolipallon muotoisiksi. Loiskasvien seassa olevat pesät ovat taas pienempiä ja erimuotoisia. Pesän rakennusmateriaali koostuu heinistä ja muista pitkistä, taipuisista ja tukevista kasvisaineksista. Pallon sisällä oleva kammio vuorataan untuvilla. Rakennusvastuu on koiraalla. Naaras kyllä seuraa kumppaniaan pesäainesten keräämisretkille, mutta auttaa vasta viimeistelyvaiheessa, jolloin se kerää vuorausuntuvia. Naaras munii kerralla yleensä 3–4 puhtaanvalkoista munaa, mutta suurempiakin, 7–8 munan pesiä on tavattu. Munat ovat puhtaanvalkoisia ja kiiltäviä. Haudontaan ja poikasten ruokintaan osallistuvat molemmat vanhemmat. Ne hautovat 20–30 minuutin vuoroissa. Poikaset kuoriutuvat noin kahden viikon haudonnan jälkeen, ja ovat alkuun täysin alastomia. Poikaset pysyvät pesässä lähes kuukauden ajan, ennen kuin jättävät sen. Vanhemmat ruokkivat niitä vielä 2–3 viikkoa tämän jälkeenkin. Riisipeippo saa aikuisen yksilön höyhenpuvun vasta usean kuukauden päästä.


title: Riisipeippo

text: Carl von Linné kuvasi riisipeipon nimellä "Loxia oryzivora". Nykyään se sijoitetaan "Lonchura"-sukuun. Laji tunnetaan myös tieteellisellä nimellä "Padda oryzivora", jonka sanatarkka suomennos on "riisipellon riisinsyöjä". Muun muassa Integrated Taxonomic Information System-tietokanta käyttää tätä nimeä ja lukee "Padda"-sukuun myös timorinriisipeipon, joka on ilmeisesti riisipeipon lähin sukulaislaji. Birdlife Suomi luokittelee lajin kuitenkin manikkien ("Lonchura") sukuun.


title: Riisipeippo

text: Kesyt riisipeipon muunnokset ovat helppohoitoisia ja lisääntyvät hyvin vankeudessa. Niiden laulu on varsin yksitoikkoista, mutta lajin suosio on perustunutkin sen kauniiseen höyhenpukuun. Vankeudessa se syö yksinomaan riisiä, jos sitä vain on tarjolla. Ravintovalikoimaan kelpaavat kuitenkin myös muunlaiset siemenet, kuten hirssi ja kanarianheinän siemenet, sekä lisäravintona vihreät kasvikset ja jauhopukin toukat sekä termiitit. Ruokavalio riippuu olosuhteista ja lisääntymiskierron vaiheesta.


title: Riisipeippo

text: Riisipeippo oli Jaavalla ja Balilla aiemmin yleinen ja laajalle levinnyt. Sitä pidettiin aiemmin riisisatoa verottavana tuholaisena. Nykyisin kannat ovat romahtaneet ja alkuperäisellä levinneisyysalueella elää enää arviolta 2 500-10 000 riisipeippoa. Kansainvälinen luonnonsuojeluliitto luokittelee riisipeipon vaarantuneeksi lajiksi. Enemmistö jäljelle jääneistä linnuista elää Itä-Jaavalla ja Balilla. Suurin syy taantumiseen on riisipeippojen pyynti häkkilinnuiksi. Lajin voimakas parvivietti etenkin lepopaikoilla tekee riisipeipot erityisen alttiiksi jäämään häkkilinnunpyytäjien saaliiksi suurella joukolla. Pyydystettyjä riisipeippoja on pyydetty kaupattaviksi sekä sekä Indonesiaan että ulkomaille. Häkkilintupyynti on hävittänyt myös Kaakkois-Aasiaan muodostuneita, karanneista häkkilinnuista peräisin olevia riisipeippokantoja. Kaikkein kiihkeintä pyynti oli 1960- ja 1970-luvuilla.


title: Riisipeippo

text: Lajin taantumista on vauhdittanut tuholaismyrkkyjen käyttö ja viljelytuhoista johtuva vaino. Viljelyalueiden lajina riisipeippo on myös altis viljelytapojen muutoksille. Lisäksi lajin elinalueita supistaa vierasperäinen "Imperata cylindrical"-heinä. Mahdollisesti riisipeipot joutuvat myös kilpailemaan vierasperäisen pikkuvarpusen kanssa, joka saapui sen alkuperäiselle elinalueelle vasta hiljattain.


title: Riisipeippo

text: Riisipeippo kuuluu lajien kansainvälistä kauppaa rajoittavan CITES-sopimuksen liitteeseen II. Vankeudessa elävien lintujen tarhaaminen puolestaan vähentää paineita pyydystää uusia peippoja luonnosta. Riisipeippo elää muutamalla suojelualueella. Jaavassa sitä tavataan Cikepuhin luonnonsuojelualueella sekä Baluranin ja Meru Betirin kansallispuistoissa. Balissa riisipeippo kuuluu Bali Baratin kansallispuiston linnustoon.


title: McKey Sullivan

text: Brittany "McKey" Sullivan (s. 9. syyskuuta 1988 Lake Forest, Illinois) on yhdysvaltalainen malli. Hän voitti "Huippumalli haussa" -ohjelman 11. tuotantokauden.


title: Kaunomerimetso

text: Kaunomerimetso ("Phalacrocorax varius") on Australaasiassa elävä merimetso. Siitä tunnetaan kaksi alalajia, joista nimialalaji "varius" elää Uudessa-Seelannissa ja alalaji "hypoleucos" Australiassa. Johann Friedrich Gmelin kuvaili lajin holotyypin Uuden-Seelannin Queen Charlotte Soundista vuonna 1789.


title: Tasmanianmerimetso

text: Tasmanianmerimetso ("Phalacrocorax fuscescens") on Australian kotoperäinen pelikaanilintu. Lajilla on kaksi erillistä esiintymisaluetta, joista pienempi on Lounais-Australian rannikolla, ja laajempi Tasmaniassa, Victoriassa ja muualla Etelä-Australiassa. Louis Jean Pierre Vieillot kuvaili lajin holotyypin Tasmaniasta vuonna 1819.


title: Wallach

text: Wallach on muun muassa seuraavien henkilöiden sukunimi:


title: Maorimerimetso

text: Maorimerimetso ("Phalacrocorax carunculatus") on Uuden-Seelannin kotoperäinen merimetso. Sen elinympäristö rajoittuu Cookinsalmeen, jossa se pesii vain Marlborough Soundsissa. Lajin kanta on 102–126 paria. Johann Friedrich Gmelin kuvaili lajin holotyypin Uuden-Seelannin Queen Charlotte Soundista vuonna 1789.


title: Naloksoni

text: Naloksoni on vasta-aine opiaattien kuten heroiinin tai morfiinin yliannostukseen. Naloksoni kiinnittyy joitain opioideja hanakammin opioidireseptoreihin kumoten siten niiden vaikutuksen. Naloksoni toimii antagonistina kaikissa opioidireseptoreissa, mutta voimakkaimmin μ-reseptorissa.


title: Naloksoni

text: Naloksonin patentoi 1961 Jack Fishman, Mozes J. Lewenstein ja japanilainen Daiichi Sankyo lääkeyhtiö. Naloksoni on WHO:n listalla yhteiskunnalle tärkeimmistä lääkkeistä.


title: Naloksoni

text: Naloksoni on syntetisoitu tebaiinista ja sen kemiallinen rakenne muistuttaa oksimorfonia, niiden ainoan eron ollessa typpiatomiin liittynyt allyyliryhmä (prop-2-enyyliryhmä) metyyliryhmän sijaan . Naloksonin (naloxone) nimi on johdettu sanoista "N"-allyl ja oxymorphone.


title: Naloksoni

text: Sitä on yhdessä buprenorfiinin kanssa lääkkeessä nimeltä Suboxone, mikä on tarkoitettu opioidiriippuvaisten hoitoon. Naloksonia on myös lääkkeessä nimeltä Targiniq yhdessä oksikodonin kanssa estämään ummetusta opioidiriippuvaisilla potilailla, jotka joutuvat syömään oksikodonia pitkiä aikoja. Naloksonin läsnäolo lääkkeessä estää myös sen väärinkäyttöä. Jos lääke otetaan kuten pitääkin (eli oraalisesti tai sublinguaalisesti) naloksonilla ei ole merkittävää fysiologista vaikutusta, kun taas suonensisäisesti otettuna naloksoni estää opioidireseptoreiden aktivoitumista.


title: Naloksoni

text: Iso-Britanniassa ja Saksassa tehdyissä tutkimuksissa heroiinin ja muiden opiaattien yliannostuskuolemat vähenivät huomattavasti kun naloksonia ja yliannostuksen liittyviä ensiapuohjeita jaettiin kaikkiaan yli 200 päihderiippuvaiselle. Naloksonia annettiin 30:lle yliannostuksen saaneelle, joista kaikki selvisivät hengissä. Naloksonin jakelu ei näyttänyt lisäävän normaalitilannetta suurempaa riskinottoa huumeidenkäytössä. Pelastuslääkkeen jälkeenkin yliannoksen nauttinut tarvitsee sairaalahoitoa. Nykyään useassa maassa naloksonia annetaan opioidiriippuvaisille ja opioideja käyttäville kipupotilaille ja heidän läheisilleen.


title: Sepelmerimetso

text: Sepelmerimetso ("Phalacrocorax campbelli") on Uuden-Seelannin kotoperäinen merimetso. Se elää ainoastaan Uuden-Seelannin eteläisellä, eristyneellä Campbell Islandilla. Sen kanta on huonosti tunnettu, mutta saattaa olla noin 8 000 paria. Henri Filhol kuvaili lajin holotyypin Campbell Islandilta vuonna 1878.


title: Heinrich Lübke

text: Karl Heinrich Lübke (14. lokakuuta 1894 – 6. huhtikuuta 1972) oli saksalainen kristillisdemokraattinen poliitikko. Hän oli Saksan liittotasavallan liittopresidentti 1959–1969. Vuonna 1932 Lübke valittiin Preussin parlamenttiin.


title: Heinrich Lübke

text: Uransa alussa Lübke toimi maatalousjärjestöissä. Hänet valittiin Preussin maapäivien jäseneksi katolisen keskustapuolueen edustajana. Hitlerin valtakaudella hän oli ensin vangittuna pari vuotta ja toimi sitten Berliinissä rakennustyöläisenä sodan loppuun saakka, jolloin palasi politiikkaan kristillisdemokraattina. Hänestä tuli vuonna 1947 Nordrhein-Westfalenin ja vuonna 1953 liittovaltion maatalousministeri. Liittopäivien jäsenenä hän oli vuodesta 1949. Lübke sai 1950-luvulla arvostusta Saksan liittotasavallan maatalouden ja elintarviketuotannon uudelleenorganisoijana.


title: Heinrich Lübke

text: Vuonna 1959 hänet valittiin liittopresidentiksi; hänen vastaehdokkaanaan oli sosialidemokraattien professori Carlo Schmid.


title: Henri Filhol

text: Antoine Pierre Henri Filhol (11. toukokuuta 1843 Toulouse – 28. huhtikuuta 1902 Pariisi) oli ranskalainen lääkäri, hämähäkkitutkija, paleontologi ja luonnontutkija.


title: Henri Filhol

text: Henri Filholin isä oli Toulousen museon konservaattori Édouard Filhol. 1873 Filhol väitteli lääketieteen tohtoriksi, väitöksen nimi oli "De la sensibilité récurrente dans la main". Hän toimi lääkärinä ja luonnontieteilijänä ranskalaisten tutkimusmatkalla Uuden-Seelannin  Campbell Islandille vuonna 1874. Retkikunnan tarkoituksena oli havainnoida Venuksen ylikulkua ja tehdä luonnontieteellisiä tutkimuksia. Saaren korkein huippu nimettiin hänen kunniakseen Filhol Peakiksi. 1897 hänet valittiin Ranskan tiedeakatemiaan. Vuosina 1894–1902 Filhol toimi Pariisin Muséum national d'Histoire naturellen vertailevan eläinanatomian luennoitsijana.


title: Henri Filhol

text: Filhol nimesi linnuista sepelmerimetson 1874.


title: Rexall Place

text: Rexall Place on urheiluareena, joka sijaitsee Edmontonissa Albertassa. Se oli kotihalli NHL-liigassa pelaavalle Edmonton Oilersille vuosina 1974–2016. Rexall Placessa pelasivat myös WHL-liigan Edmonton Oil Kings ja NLL-liigan Edmonton Rush. Areena toimi Oilersin kotihallina jo WHA:n aikana 1970-luvulla. Rexall Place suljettiin vuonna 2018, ja rakennuksen purkaminen näyttää todennäköiseltä.


title: Frank Ross

text: Francis Joseph Ross, Jr. (12. elokuuta 1904 Boston, Massachusetts – 18. helmikuuta 1990 Los Angeles, Kalifornia) oli yhdysvaltalainen elokuvatuottaja. Hän valmistui Princetonin yliopistosta ja aloitti elokuvauransa näyttelijänä 1929. Myöhemmin hän siirtyi Hal Roachin palvelukseen tuottajaksi ja toimi muun muassa apulaistuottajana elokuvassa "Hiiriä ja ihmisiä" (1939). Ross sai yhdessä Mervyn LeRoyn kanssa Oscar-kunniapalkinnon lyhytelokuvasta "The House I Live In" vuonna 1945. Muihin Rossin tuottamiin elokuviin kuuluvat muun muassa "Liekki ja nuoli" ("Flame and the Arrow" (1950), "Näin hänen kuolevan" ("The Robe", 1953) ja "Gladiaattorit" ("Demetrius and the Gladiators", 1954). Rossin ensimmäinen avioliitto oli näyttelijä Jean Arthurin kanssa. Toinen aviopuoliso oli näyttelijä Joan Caulfield.


title: Melonta kesäolympialaisissa 1952 – miesten 1 000 metrin kanadalaisyksikkö

text: Helsingin olympiakisojen miesten kanadalaisyksiköiden 1 000 metrin melontaan osallistui 10 melojaa. Kilpailu käytiin 28. heinäkuuta Soutustadionilla.


text:
Kummastakin erästä neljä nopeinta loppukilpailuun.
1.erä


title: Melonta kesäolympialaisissa 1952 – miesten 10 000 metrin kanadalaisyksikkö

text: Helsingin olympiakisojen miesten kanadalaisyksiköiden 10 000 metrin melontaan osallistui 10 melojaa. Kilpailu käytiin suoraan loppukilpailuna 27. heinäkuuta Soutustadionilla.


title: Got Me Under Pressure

text: Got Me Under Pressure on yhdysvaltalaisen blues rock-/hard rock- yhtye ZZ Topin kappale vuodelta 1983. Se julkaistiin myös singlenä saavuttaen listasijoituksen 18. kotimaansa Mainstream Rock -listalla.


title: Got Me Under Pressure

text: Öljy-yhtiö Pennzoil käytti kappaletta Televisiomainoksessaan vuonna 2008.


title: Got Me Under Pressure

text: Vuonna 1985 Billy Gibbons kertoi, että kappaleen sanoituksissa ei ole kyse esimerkiksi tyttöystävän ynnä muun vastaavan kautta koetusta paineesta.


title: Hangon vaakuna

text: Hangon vaakuna on Hangon kaupungin tunnus. Uudistetun vaakunan aiheen esikuvana on vuonna 1863 valmistunut Russarön majakka. Tähti esiintyi jo kaupungin vuonna 1881 vahvistetussa vaakunassa.


title: Hangon vaakuna

text: Vaakunan selitys on ”sini-hopeakatkoisessa kilvessä hopea-punakatkoinen majakka, jonka ovi- ja ikkuna-aukot ovat siniset; tornin yläpuolella kuusisakarainen hopeatähti.” Vaakunan on piirtänyt vanhan vaakunan pohjalta Gustaf von Numers.


title: Hangon vaakuna

text: Hangon kaupunginvaltuusto hyväksyi vaakunan kokouksessaan 9. syyskuuta 1959, ja sisäasiainministeriö vahvisti vaakunan käyttöön 4. tammikuuta 1960.


title: Linnan tähdet

text: Linnan tähdet on suomalainen tositelevisiosarja, joka alkoi MTV3:lla 24. tammikuuta 2011. Ohjelma perustuu ruotsalaiseen formaattiin "Stjärnorna på slottet".


title: Linnan tähdet

text: Ensimmäisellä kaudella kuusi julkisuudesta tuttua henkilöä matkustaa Barcelonan lähellä sijaitsevaan Sant Morin linnaan. Toisella kaudella mennään Italiaan Toscanan lähellä olevaan Castello di Pergolato -linnaan. ”Tähdet” viettävät linnassa viikon ylellisissä oloissa kameroiden seuratessa heidän eloaan. Jokainen tähti saa päättää yhden päivän ohjelmasta aktiviteeteista illalliseen.


title: Verner Peltonen

text: Verner Peltonen (myös Werner Peltonen, s. 13. joulukuuta 1907) oli suomalainen jalkapalloilija.


title: Verner Peltonen

text: Välihyökkääjänä pelannut Peltonen edusti urallaan 1934–1941 Helsingin Tovereita mestaruussarjassa. Kaikkiaan hän pelasi seitsemän kauden aikana 64 pääsarjatason ottelua, joissa hän teki viisi maalia. Peltonen edusti Suomen maajoukkuetta yhdessä maaottelussa 1941.


title: Rutger Petterson

text: Rutger Petterson (s. 27. kesäkuuta 1952) on entinen suomalainen jalkapalloilija.


title: Rutger Petterson

text: Hyökkääjänä pelannut Petterson edusti urallaan Åbo IFK:a 1969, Turun Tovereita 1970–1972, Turun Pyrkivää 1973–1975 ja Turun Palloseuraa mestaruussarjassa 1976–1978. Kolmen mestaruussarjakauden aikana hän pelasi 65 ottelua, joissa hän teki 28 maalia. TPS:n jälkeen Petterson pelasi vielä Ruotsissa toiseksi ja kolmanneksi korkeimmalla sarjatasolla IK Sleipnerissa 1979–1980 ja 1982 sekä Åtvidabergissa 1981–1982.


title: Rutger Petterson

text: Petterson pelasi Suomen maajoukkueessa kaksi maaottelua vuonna 1974.


title: Pienviljely

text: Pienviljely tarkoittaa maanviljelyä pienessä muodossa.


title: Pienviljely

text: Suomeen pienviljelyn aate tuotiin 1900-luvun alussa. Tuolloin Suomen maaseutua hallitsivat suuret tilat ja kartanot, jotka työllistivät maaseudun kansaa. Tuloerot suurenivat 1800-luvulla voimakkaan väestönkasvun myötä ja vuosikymmenien viha puhkesi lukuisina veritöinä vuoden 1918 sisällissodassa. Vuonna 1921 torppareille ja mäkitupalaisille kuitenkin päätettiin eduskunnassa antaa oikeus lunastaa tilansa edullisella hinnalla ja yli 50 000 torppaa ja 70 000 mäkitupaa muuttuivat pientiloiksi. Pienviljelmien määrä kasvoi aina 1960-luvulle saakka, jolloin saavutettiin maksimi (240 000 yksikköä).


title: Pienviljely

text: Tyypilliseen pientilaan sodan jälkeisessä Suomessa kuului noin 6 hehtaaria viljelyalaa sekä muutama kymmenen hehtaaria metsää. Tilalla pidettiin neljää lehmää (maito kuljetettiin meijeriin) sekä muutama lammas, muutama kana ja taloussika perheen tarpeita varten. Hevosta pidettiin metsä- ja peltotöitä varten. Pientilat olivat useimmiten omavaraisia.


title: Pienviljely

text:
Sodan jälkeen maatalous koneellistui vauhdilla, mutta pienviljelmät jäivät tästä kehityksestä jälkeen. Koneellistamiseen ei ollut varaa.
Pientilojen isännät ja emännät jäivät monesta edusta vaille, esimerkiksi lomiin ei ollut karjan vuoksi mahdollisuus irroittautua. Kahdeksan tunnin työpäivä ei tullut kysymykseenkään, vaan töitä tehtiin niin paljon kun niitä oli. Kun talvella työpäivä oli keskimäärin 12-tuntinen, niin kesällä se saattoi peltotöiden takia venyä jopa 17-tuntiseksi. 1960-luvulla pientilojen määrä alkoi kuitenkin vähentyä ja ihmiset muuttivat kaupunkeihin. Maatalouden ylituotannon takia pienviljelyä alettiin tehdä aina vain vaikeammaksi, ja 1990-luvulle tultaessa oli suurin osa pienviljelijöistä jo antanut periksi.


title: Sarvisaniaiset

text: Sarvisaniaiset ("Platycerium") on saniaissuku kallioimarrekasvien heimossa. Suku on levinneisyydeltään pantrooppinen, Afrikassa ja Madagaskarilla kasvaa kuusi, Australaasiassa 8–11 ja Etelä-Amerikassa yksi laji. Sarvisaniaiset ovat alavissa, subtrooppisissa ja trooppisissa metsissä puiden rungoilla, harvoin kivillä kasvavia epifyyttejä eli päällyskasveja. Saniaisten lehdet ovat erilaistuneet ehyiksi pesälehdiksi (tai komero-, päällys-) ja haarukkamaisesti haarautuviksi kasvulehdiksi. Lehdet ovat tähtikarvojen peittämiä. Koristeellisen kasvutapansa vuoksi monia lajeja kasvatetaan yleisesti koristekasveina. Sarvisaniaisten lajeista esimerkiksi hirvensarvisaniainen ("Platycerium bifurcatum") on yleinen huonekasvina.


title: Surgutin kansainvälinen lentoasema

text: Surgutin kansainvälinen lentoasema () on Venäjän öljykeskus Surgutin kaupungista kymmenen kilometriä pohjoiseen sijaitseva kansainvälinen lentoasema. Lentoasemalla on yksi 2 790 metriä pitkä kiitotie. Se on ollut Hanti-Mansian vilkkain lentoasema. Vuonna 2012 lentoasemaa käytti 1 150 000 matkustajaa.


title: Surgutin kansainvälinen lentoasema

text: Vuoden 2011 tammikuussa lentoasemalla sattui vakava onnettomuus, kun Kolavian operoima Tupolev Tu-154B-2 tuhoutui tulipalossa täysin. Onnettomuus vaati neljä ihmishenkeä ja 43 loukkaantui.


title: Rikkapuntarpää

text: Rikkapuntarpää ("Alopecurus myosuroides") on yksivuotinen rikkakasvi ja kuuluu samaan sukuun viljellyn nurmipuntarpään ("Alopecurus pratensis") kanssa.


title: Rikkapuntarpää

text: Rikkapuntarpää voi kasvaa jopa metrin korkuiseksi. Sen kukinto on tiivis tähkä, joka kasvaa 3–12 cm pitkäksi ja 4–6 mm leveäksi, hyvin samantapaiseksi kuin nurmipuntarpäällä. Lehdet ovat 4–15 cm pitkät ja 3–8 mm leveät. Siemen on 2–3 mm pitkä ja ovaalimainen.


title: Rikkapuntarpää

text: Rikkapuntarpää on kotoisin Aasiasta ja Pohjois-Amerikasta. Sitä on alettu viljellä rehuksi ja laidunheinänä myös Australiassa ja Pohjois-Amerikassa. Rikkapuntarpäätä kasvaa viljakasvustossa, etenkin syysviljakasvustossa.


title: Tuomas Kärki

text: Tuomas Kärki on suomalainen verkkofootbagin pelaaja, joka on maailmanmestari ja moninekertainen suomenmestari lajissaan. Hänet valittiin Vuoden helsinkiläisurheilijaksi vuonna 2012.


title: Tuomas Kärki

text: Kärki pelaa maajoukkueessa ja voitti Suomelle ensimmäisen kullan kaksinpelissä Florian Goetzesiä vastaan. Samoissa kilpailuissa hän voitti pronssia nelinpelissä yhdysvaltalaisen Jonh Leysin kanssa. Kärki valittiin 2010 footbagin Hall of Fameen.


title: Tuomas Kärki

text: Kärki on myös voittanut suomenmestaruuksia ja pronsseja sekä kaksin- että nelinpeleissä.


title: Julio Maglione

text: Julio César Maglione (14. marraskuuta 1935 Montevideo, Uruguay) on uruguaylainen tohtori, kansainvälisen olympiakomitean jäsen ja kansainvälisen uimaliiton FINA:n presidentti.


title: Julio Maglione

text: Uruguayn kansallisen olympiakomitean (Comité Olímpico Uruguayo) presidenttinä jo vuodesta 1987 lähtien vaikuttanut ja useassa urheiluun liittyvässä vastuutehtävässä toiminut Maglione valittiin vuonna 1996 KOK:n jäseneksi, vuonna 2002 Amerikan kansallisten olympiakomiteoiden ANOC:n varapuheenjohtajaksi ja pitkän aiemman FINA -uran jälkeen vuonna 2009 FINA:n presidentiksi seuraavalle nelivuotiskaudelle pitkäaikaisen jo vuodesta 1988 lähtien FINA:n presidenttinä toimineen algerialaisen Mustapha Larfaouin jäätyä eläkkeelle.


title: Julio Maglione

text: Maglione sai pian FINA:n johtoon nimeämisensä jälkeen myös ikävän kunnian olla tiettävästi ensimmäinen FINA:n presidentti, jonka aikakautena FINA:n järjestämässä kilpailussa on kuollut uimari, kun Rooman vuoden 2009 maailmanmestaruuskilpailujen 10 km matkan pronssimitalisti yhdysvaltalainen avovesiuimari Fran Crippen kuoli vuonna 2010 sairauskohtaukseen kesken kilpailun Fujairassa Yhdistyneissä arabiemiirikunnissa.


title: Hateform

text: Hateform on turkulainen death- ja thrash metal -yhtye.


title: Hateform

text: Yhtyeen perustivat kitaristi Tomy Laisto, basisti Joni Suodenjärvi ja rumpali Tuomas Vähämaa vuonna 2004. Piakkoin perustamisen jälkeen yhtyeeseen liittyi laulaja Petri Nyström. Vuonna 2005 Insomniumin kitaristi Ville Vänni liittyi Hateformiin, kunnes hänet korvasi vuonna 2006 Mordredin ja Scorched Earth Tacticsin kitaristi Tom Gardiner.


title: Hateform

text: Yhtyeen ensimmäinen albumi "Dominance" ilmestyi 7:45 Records -levymerkin kautta tammikuussa 2008. Albumin Japanin-painos sisälsi cover-version Leevi and the Leavingsin kappaleesta ”Teuvo, maanteiden kuningas”, mikä julkaistiin myöhemmin singlenä. Vuoden 2008 Finnish Metal Awardsissa yhtye valittiin vuoden tulokkaaksi.


title: Hateform

text: Hateformin toinen albumi "Origins of Plague" ilmestyi vuonna 2010.Entiset jäsenet


title: Hateform

text: Studioalbumit


title: Hateform

text: Singlet


title: Hateform

text: Demot


title: Whitley

text: Whitley viittaa muun muassa seuraaviin:


title: Wilton

text: Wilton viittaa muun muassa seuraaviin:


title: Winchelsey

text: Winchelsey voi tarkoittaa seuraavia:


title: Marsh

text: Marsh on muun muassa seuraavien henkilöiden sukunimi:


title: HMS Zealous

text: HMS Zealous on ollut kolmen Britannian Kuninkaallisen laivaston aluksen nimenä.


title: McKinnon

text: McKinnon on muun muassa seuraavien henkilöiden sukunimi:


title: Reznikoff

text: Reznikoff on seuraavien henkilöiden sukunimi:


title: Lyijymyrkytys

text: Lyijymyrkytys on elimistön myrkytystila, joka aiheutuu myrkyllisestä raskasmetallista lyijystä kehossa. Lyijy häiritsee useita kehon prosesseja ja on myrkyllistä monissa elimissä ja kudoksissa, kuten sydämessä, luissa, munuaisissa ja keskushermostossa. Lyijyaltistukselle ei ole tunnettua turvallista alarajaa, vaan lyijy on ihmiselle aina haitaksi. Lyijyn toksisuuden kannalta keskushermosto vaikuttaa olevan vaurioherkin. Aivoihin lyijy pääsee korvaamalla kalsiumioneita ja ylittämällä veri-aivoesteen. Aivoissa lyijy kertyy astrogliaalisoluihin joissa on lyijyä sitovia proteiineja.


title: Lyijymyrkytys

text: Akuutti lyijymyrkytys liittyy altistumiseen työssä ja on suhteellisen harvinainen. Krooninen lyijymyrkytys on yleisempi ja se tapahtuu veren 40-60 μg/dL lyijypitoisuudella. Vielä 1970-luvun alussa asiantuntijat olivat sitä mieltä, että lyijyaltistus on terveydelle haitallista vain kun kyseessä on akuutti lyijymyrkytys, mutta vuosikymmenen puolivälissä alkoi ilmestyä tutkimustuloksia kroonisesta lyijyaltistuksesta ja suhteellisen matalien veren lyijypitoisuuksien vaikutuksista lapsiin. Vaikutus elimiin aletaan havaita veren 6 μg/dL lyijypitoisuudella. Lyijy kerääntyy ihmisellä pääasiassa luihin, joissa se säilyy pitkään ja josta se voi vapautua luun luonnollisessa mineraalimetaboliassa.


title: Lyijymyrkytys

text: Orgaaninen lyijy on epäorgaanista lyijyä vaarallisempaa, koska aikuiset absorpoivat epäorgaanisesta lyijystä 20 prosenttia ja lapset 50 prosenttia, kun taas orgaaninen lyijy absorpoituu lähes kokonaan.


title: Lyijymyrkytys

text: Ihmiskunta on kärsinyt lyijymyrkytyksistä todennäköisesti niin kauan kun on kaivettu hopeaa, jota esiintyy yhdessä lyijyn kanssa lyijyhohteena tunnetussa malmissa. Grönlannin jäätiköstä tehdyistä kairauksista on kyetty päättelemään eri aikoina ilmakehään vapautuneet lyijyjäämät. Antiikin kreikkalaiset aloittivat hopean kaivamisen ja heidän tärkein hopeakaivoksensa tunnetaan Lávrionissa, joka sijaitsee Ateenasta etelään. Sitä hyödynnettiin jo mykeneläisten aikana, mutta sen rikkaat esiintymät löydettiin 400-luvulla eaa. Se oli Antiikin Ateenan tärkeä tulonlähde, jonka hopeasta tehtiin hopeakolikoita. Hopean kaivamista jatkettiin Rooman valtakunnan ajan, mikä on myös nähtävissä Grönlannin jäätikön lyijyjäämistä. Lyijyä syntyy luontaisesti tällaisten hopeakaivosten sivutuotteena kun puhdas hopea pyritään irrottamaan lyijystä.


title: Lyijymyrkytys

text: Historiallisesti lyijyn aiheuttama myrkytys on mielletty kihdin lajiksi.


title: Lyijymyrkytys

text: Lyijymyrkytyksen tärkein syy on lyijyä sisältävä maali, lyijymaali. Yhdysvalloissa lyijymaalilla on maalattu erityisesti ikkunoita ja ovia, mutta myös kokonaisia asuntoja. 1920-luvulla lyijymaali on ollut kallein ja kestävin maali. Yhdysvalloissa lyijymaalin käyttö kiellettiin vasta vuonna 1978. Lyijymyrkytyksen aiheuttaa irtoavien maalilastujen syöminen. Maalilastujen syömisen lisäksi lapset imevät sormiaan ja hengittävät pölyä.


title: Lyijymyrkytys

text: Tunnetuin ja eniten tuotettu organolyijy-yhdiste on tetraetyylilyijy. Lyijyttömään bensiiniin siirtyminen (tetraetyylilyijyn käyttö moottorin nakutuksen estoaineena lopetettu) on merkittävästi pienentänyt sekä ympäristön että ihmisten veren lyijypitoisuutta. Osa ilmakehän tetraetyylilyijystä laskeutui vihannesten lehdille ja hedelmien ja marjojen pintaan.


title: Lyijymyrkytys

text: Historiassa lyijyasetaattia on käytetty makeutusaineena, sillä se on maultaan makeaa. Rooman valtakunnassa lyijyasetaattia kutsuttiin sanalla "sapa" ja sitä lisättiin viiniin sen makeuttamiseksi.


title: Lyijymyrkytys

text: Etenkin Yhdysvalloissa on käytetty lyijyvetyarsenaattia hyönteismyrkkynä. Sen käyttö aloitettin torjumalla metsätaloudelle haittaa aiheuttavaa lehtinunnaa Massachusettsin osavaltiossa vuonna 1892. Sitä on käytetty myös omenapuille haittaa aiheuttavaa omenakääriäistä vastaan ja perunalle haitallista koloradokuoriasta vastaan.


title: Lyijymyrkytys

text: Nykyään lyijyaltistuksen suurin lähde on hiilivoimaloiden päästämät ilmakehän hiukkaset.


title: Lyijymyrkytys

text: Lyijyä on myös vesijohtovedessä. Yhdysvalloissa vesijohtoveden lyijypitoisuuden sallittu raja on 15 ppb, mutta 18 miljoonaa yhdysvaltalaista juo vesijohtovettä jonka lyijypitoisuus on tätä korkeampi. Joissain maissa on käytetty lyijyputkea vesijohtona. Vesijohdon uusiminen vapauttaa lyijyä vesijohtoveteen välittömästi uusimisen jälkeen ja juomaveden lyijypitoisuus voi pysyä kohonneella tasolla kuukausia. Vuonna 2015 on huomattu että vesijohdoissa käytetyn galvanoidun teräksen sinkkipinnoitteessa voi olla lyijyä ja sen sisältämä lyijy liukenee herkemmin kun vesijohdon alkupää on kuparia. Suomalaisissa kodeissa kuumasinkittyjä teräsputkia on käytetty sodanjälkeisinä vuosina ja niitä asennettiin jossain määrin taloihin vielä 1970-luvulla. Myös messinkiset vesijohtojen osat nostavat veden lyijypitoisuutta. Vuonna 2010 Yhdysvalloissa on yritetty säätää määräystä, joka kiristäisi messinkiosien lyijypitoisuuden 8 prosentista 0,25 prosenttiin. Joissain tapauksissa vesijohdon palloventtiiliosien sisällä on ollut lyijykuula, joka on muodostanut alle 8 prosenttia koko osasta ja siten ollut sallittu.


title: Lyijymyrkytys

text: Tupakointi nostaa veren lyijypitoisuutta.


title: Lyijymyrkytys

text: Joistain erityisesti vanhemmista keraamisista astioista irtoaa lyijyä, jota on käytetty lasituksessa ja väreissä.


title: Lyijymyrkytys

text: Pienet lapset voivat lisäksi panna suuhunsa maata jossa on lyijyä.


title: Lyijymyrkytys

text: Joissain harvinaisissa tapauksissa lyijymyrkytys on aiheutunut sairaudesta joka kiihdyttää luun uusiutumista. Lyijy keräytyy luihin, ja kilpirauhaseen liittyvät Gravesin tauti ja toksinen kilpirauhasen laajentuma, voivat vapauttaa lyijyä luukudoksesta. Tällöin on kyse tyreotoksikoosista, jossa luun uusiutumisen kiihtyminen vapauttaa luukudokseen kertynyttä lyijyä.


title: Lyijymyrkytys

text:
Myrkytystilan oireisiin kuuluu muun muassa pahoinvointia, kipua ja anemiaa. Lyijymyrkytys saattaa johtaa kuolemaan. Akuutit lyijymyrkytykset ovat paljon harvinaisempia kuin myrkytykseen johtava krooninen altistuminen lyijylle.
Akuutti lyijymyrkytys johtuu lähes aina (elimistöön huonoliukoisten) lyijysuolojen nauttimisesta. Oireet ovat paikallisia ruoansulatuskanavan oireita (jano, metallinmaku suussa, vatsakipu, oksentelu, ripuli tai ummetus, lyijysulfidi voi värjätä ulosteen mustaksi), sokki ja munuaisten vaurioitumisen oireita kuten oliguria ja virtsan koostumuksen muutokset, keskushermoston oireet sekä hemolyysi. Mikäli potilas paranee, jatkossa seuraavat usein kroonisen lyijymyrkytyksen oireet.


title: Lyijymyrkytys

text: Orgaanisilla lyijy-yhdisteillä, jotka rasvaliukoisina ovat todennäköisesti myrkyllisempiä kuin epäorgaaniset, oireet tulevat nopeasti ja keskushermostollisina. Oireita ovat unettomuus, houretila (delirium), puutteet älyllisissä toiminnoissa, vapina, hallusinaatiot ja kouristukset.


title: Lyijymyrkytys

text: Lyijyn puoliintumisaika veressä on 30–40 päivää. Altistuminen aiheuttaa verenmuodostuksen häiriön. Luustoon siirryttyään lyijyn puoliintumisaika on 20 vuotta.


title: Lyijymyrkytys

text: Lyijymyrkytystä voidaan hoitaa kelatoivilla aineilla, kuten EDTA:lla, jotka sitovat metallia itseensä ja sitten poistuvat elimistöstä virtsan mukana. EDTA:n lisäksi eritoten lapsilla käytetään dimerkaprolia. Myös suun kautta annettu penisillamiini ja DMSA (meso-2,3-dimerkaptomeripihkahappo) toimivat vasta-aineina. Kelatoivalla aineella tapahtuva hoito on aiheellinen, kun veren lyijypitoisuus ylittää 2,5 μmol/l (50 μg/100 ml)


title: Lyijymyrkytys

text: Lyijyllä on vaikutus oppimisvaikeuksiin.


title: Lyijymyrkytys

text: Lyijy laskee älykkyysosamäärää 6,9 pisteellä 30 μg/dL veren pitoisuudella, ja suurin osa siitä, 3,9 pisteen lasku, aiheutuu alle 10 μg/dL veren pitoisuudella.


title: Lyijymyrkytys

text: Vuonna 1996 Herbert Needleman julkaisi tutkimuksen, jossa todettiin lyijyn heikentävän sille altistuneen ihmisen kykyä hillitä impulsseja, ja lyijyn olevan yhteydessä antisosiaaliseen ja aggressiiviseen käyttäytymiseen sekä rikollisuuteen. Vuonna 2000 Rick Nevin julkaisi tutkimuksen, jossa todettiin lyijyn alentavan älykkyyosamäärää ja vaikuttavan väkivaltaiseen rikollisuuteen ja avioliiton ulkopuolisiin raskauksiin.


title: Lyijymyrkytys

text: Vuonna 2004 on löydetty että sikiöaikainen lyijyaltistus ja skitsofrenia myöhemmin elämässä saattavat liittyä toisiinsa. Vuonna 2009 teoriaa on kehitetty pidemmälle. Vuonna 2013 on julkaistu tutkimus jonka mukaan sikiöaikainen lyijyaltistus altistaa skitsofrenialle myöhemmin elämässä. Lyijyaltistus ei ole itsessään riittävä, vaan lyijyn on estettävä N-metyyli-D-aspartaattireseptori (NMDAR), joka vaikuttaa aivojen kehitykseen, oppimiseen ja muistiin.


title: Lyijymyrkytys

text: Lyijyn vaikutuksia umpieritysjärjestelmään on tutkittu lyijylle altistuneilla työntekijöillä ja kokeellisilla eläinmalleilla. Lyijyn kertyminen kehoon vaikuttaa umpieritysrauhasten enemmistön toimintaan. Erityisesti lyijy vaikuttaa hypotalamus-aivolisäkeakseliin, jonka seurauksena TRH-, GHRH- ja GnRH -stimulaatioihin vasteet TSH-, GH- ja FSH/LH -hormoneilla ovat heikompia.


title: Lyijymyrkytys

text: Lyijy häiritsee sukupuolihormoneja ja lisämunuaisen steroidigeneesiä, joilla on vaikutusta lisääntymiseen ja sukupuoliseen kehittymiseen.


title: Lyijymyrkytys

text: Korkea veren lyijypitoisuus saattaa vaikuttaa kilpirauhasen fysiologiaan. Eräässä lampailla tehdyssä tutkimuksessa lyijyasetaatin annostelu lampaille matalalla annoksella 5 mg/kg/vuorokausi kahdeksan viikon aikana johti kilpirauhasen vajaatoimintaan, huomattavan mataliin tyreotropiinin (TSH) ja mataliin T3- ja T4-pitoisuuksiin. Tyreotropiinin taso putosi noin kuudesosaan ja T3- ja T4-hormonien tasot putosivat noin puoleen. Alustavien tutkimusten mukaan kilpirauhasen toiminta ja kilpirauhashormonit äidin raskausaikana saattavat olla yhteydessä lapsen homoseksuaalisuuteen.


title: Lyijymyrkytys

text: Vuonna 1993 naarasrotilla tehdyssä kokeessa, jossa naarasrotat joivat lyijyasetaattia tai hengittävät lyijyoksidia, havaittiin poikkeavuutta vain lyijyoksidia hengittäneiden urosrottapoikasten pienentyneessä rakkularauhasen tilavuudessa. Tutkijat arvelivat että se saattaa johtua testosteronin erityksen häiriintymisestä. Kaiken kaikkiaan muutokset olivat merkityksettömiä. Vuonna 1994 naarasrotilla tehdyssä toistokokeessa niiden 90 päivän ikäisillä urosrottapoikasilla ei havaittu mitään poikkeavuuksia, rakkularauhasten tilavuudessa ei ollut eroa. Naarasrotat hengittivät lyijyoksidia raskausaikana. Myös kroonista lyijyaltistusta on koetettu rottakokeessa vuonna 1995. Siinä lyijyasetaatille raskauden ensimmäisestä päivästä 60 vuorokautta syntymän jälkeen altistettujen uros- ja naarasrottapoikasten painot laskivat 11 ja 13 prosenttia. Urosrottapoikasten rakkularauhaset pienenivät 29 prosenttia. Lisäksi kivekset ja lisäkivekset pienenivät 13 prosenttia ja ventraalinen eturauhanen 29 prosenttia.


title: Lyijymyrkytys

text: Lyijy on yhdistetty miesten hedelmättömyyteen vuonna 2003. Löydös tehtiin koeputkihedelmöitykseen (IVF) liittyen.


title: Lyijymyrkytys

text: Vuonna 2011 tehdyssä tutkimuksessa yhtenä miehen tuntemattoman etiologian hedelmättömyyden aiheuttajana pidetään lyijyä. Tutkijoiden mukaan on todennäköisempää että lyijy häiritsee lisääntymiseen liittyvää hormonaalista akselia ja spermatogeneesin hormonaalista kontrollia kuin että vaikutus kiveksiin olisi suora toksinen vaikutus. Tutkijat perustelevat sitä veri-kivesesteellä jonka on todettu suojaavan kiveksiä korkeilta lyijypitoisuuksilta.


title: Lyijymyrkytys

text: Naisilla lyijyä kertyy munasarjojen granulosasoluihin, mikä alentaa hedelmällisyyttä.


title: Lyijymyrkytys

text: Lyijy kykenee korvaamaan biologisesti välttämättömiä metalleja, sinkkiä ja kalsiumia sytoplasmaentsyymeissä, transkriptiotekijöissä ja muissa proteiineissa. Kun lyijy sitoutuu näihin proteiineihin, proteiinien geenien ilmeneminen ja joissain tapauksissa kohdegeenien ilmeneminen häiriintyy. "Drosophila"-kärpäsillä tehdyssä tutkimuksessa lyijyn on todettu vaikuttavan genomin tietyn osan geenien ilmenemiseen. Lajilla genomin osaan kuuluu 122 geeniä.


title: HMS Zubian

text: HMS Zubian (viirinumero D99) oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa. Aluksen keula oli otettu "HMS Zulusta" ja keski- sekä peräosa "HMS Nubianista", ja aluksen nimi oli yhdistelmä kummankin aluksen nimestä.


title: HMS Zubian

text: "HMS Nubianin" keula tuhoutui yöllisessä taistelussa 26.–27. lokakuuta 1916 Folkestonen edustalla Saksan keisarillisen laivaston torpedoveneen laukaiseman torpedon osumasta. Vaurioitunut alus hinattiin matalikolle Doverin lähistölle. "HMS Zulun" perä tuhoutui 8. marraskuuta 1916 Dunkerquen lähistöllä miinan räjähdyksessä. Vaurioitunut alus hinattiin Calais'hen. Kumpikin hylky hinattiin Chathamin telakalle, jossa "HMS Zubian" koottiin liittämällä osat yhteen. Haasteena oli alusten leveyksissä ollut 3,5 tuuman (89 millimetrin) ero.


title: HMS Zubian

text: "HMS Zubian" palveli sodan loppuun ja se upotti 4. helmikuuta 1918 Essexin rannikolla syvyyspommein ja lopulta törmäämällä Saksan keisarillisen laivaston miinanlaskussa olleen sukellusveneen "UC-50". Alus myytiin romutettavaksi 9. joulukuuta 1919 Fryerille Sunderlandiin.


title: HMS Yaxham

text: "HMS Yaxham" (viirinumero M2780) oli Britannian Kuninkaallisen laivaston Ham-luokan miinanraivaaja, joka nimettiin Norfolkissa sijaitsevan Yaxhamin mukaan.


title: HMS Yaxham

text: "HMS Yaxham" palveli vuodesta 1959 aina vuoteen 1962 saakka Portlandissa 51. miinanraivaajalaivueessa (), jonka nimi vaihtui 1. lokakuuta 1962 3. miinanraivaajalaivueeksi. Alus muutettiin 1964 tutkimusalukseksi, jolloin se nimettiin "HMS Woodlarkiksi". Alus oli palveluksensa loppuajan sijoitettuna Southamptonin yliopiston merivoimien kadettien koululaivaksi (). Se tuhoutui 1986 maalilaivana.


title: M. G. Stenius

text: Mårten Gabriel Stenius (11. toukokuuta 1844 Kontiolahti – 22. huhtikuuta 1906 Helsingin maalaiskunta) oli suomalainen kauppapuutarhuri, puutarhasuunnittelija ja Haagan huvilakaupungin perustaja.


title: M. G. Stenius

text: M. G. Stenius kuului vanhaan suomalaiseen Steniuksen sukuun. Hänen vanhempansa olivat Kontiolahden kappalainen Bengt Mårten Stenius ja Kristina Elisabeth Winter.


title: M. G. Stenius

text: Stenius oli vain kaksivuotias isänsä kuollessa, eikä varattomalla perheellä ollut varaa lasten koulutukseen. Hän kävi lyhyen ajan koulua Kuopiossa ja pääsi Varkauden tehtaalle apteekkarin oppilaaksi. Farmaseutintutkinnon hän läpäisi 1863 Kuopiossa. Työskennellessään apteekin puutarhassa lääkeyrttien kanssa hän kiinnostui puutarhanhoidosta. Proviisorin tutkintoon tarvittiin hyvät tiedot kasvitieteestä, joten Stenius haki alan tietämystä Kööpenhaminan maatalouskorkeakoulusta. Kolmen vuoden opintojen jälkeen hän suoritti candidatus hortulanus -tutkinnon 1871 ja haki sen jälkeen vielä lisäoppia Pietarin keisarillisesta pomologisesta puutarhasta. Stenius oli ensimmäinen suomalainen muodollisen koulutuksen saanut puutarhasuunnittelija.


title: M. G. Stenius

text: Palattuaan Suomeen 1872 Stenius sai ensimmäiseksi tehtäväkseen suunnitella Turun Tähtitorninvuoren eli nykyisen Vartiovuoren puiston, jonne tulevat paviljongit ja muut rakennukset suunnitteli arkkitehti Frans Sjöström. Helsinkiin Stenius perusti 1873 yhdessä puutarhuri Fredrik Paludanin kanssa kauppapuutarhan. Leppäsuolla sijainnut puutarha oli pian Suomen suurin ja sen oheen Stenius perusti maan ensimmäisen kukkakaupan Helsingin keskustaan 1879. Senaatin avustuksella hän aloitti puutarhallaan opetustoiminnan, jonka tuloksena Suomeen syntyi kokonainen sukupolvi kauppapuutarhureita.


title: M. G. Stenius

text: Paludan muutti takaisin Tanskaan 1875 ja uudelleen nimetty M. G. Steniuksen puutarha tuli tunnetuksi etenkin ruusuistaan. Yritys koristeli kukillaan 1870- ja 1880-luvulla Helsingin juhlat, suurmiesten hautajaiset, patsaiden paljastustilaisuudet ja keisarin vierailut. Puutarhan lähellä sijaitsevalla Hietaniemen hautausmaalla yrityksen hoidossa oli 400–500 sukuhautaa. Stenius laati myös 1870-luvulla puistosuunnitelman entiselle Kampin hautausmaalle (nykyinen Vanha kirkkopuisto) sekä vuonna 1890 uuden Malmin hautausmaan ensimmäisen kaava- ja istutussuunitelman voitettuaan suunnittelukilpailun. Malmin hautausmaa vihittiin käyttöön 1894.


title: M. G. Stenius

text: Stenius oli perustamassa puutarhayhdistystä sekä Turkuun että Helsinkiin ja hän johti useita Helsingfors Trädgårdsgille -yhdistyksen puutarhanäyttelyitä Ylioppilastalossa ja Palokunnantalossa. Steniuksen puutarhakoulu lakkautettiin, kun Suomen Puutarhayhdistys perusti oman koulun Helsingin Eläintarhaan. Stenius suunnitteli puutarhoja huviloihin, kartanoihin ja parantoloihin sekä puistoja Helsinkiin, Imatralle, Kuopioon, Käkisalmeen, Mäntän ruukkiin ja Sortavalaan.


title: M. G. Stenius

text: Kilpailu puutarha-alalla kiristyi ja johtaminen kävi liiaksi yhden miehen voimille. Leppäsuon puutarhan omistajaksi tuli 1895 Aktiebolaget M. G. Stenius, jonka toimitusjohtajana Stenius työskenteli vähän aikaa, mutta keskittyi sitten yrityksen kiinteistöihin. Huopalahden rautatieaseman ympäristöön nouseva Haagan huvilakaupunki oli 1900-luvun alkuvuosina keskeisessä asemassa Steniuksen kehitellessä ideoitaan. Stenius oli ostanut 1886 Helsingin ulkopuolelta Huopalahdesta Backaksen tilan turvatakseen yrityksensä jatkuvuuden, sillä Leppäsuon puutarha sijaitsi vuokramaalla ja hän ei voinut olla varma vuokrasuhteen jatkumisesta. Backakseen Stenius perusti laajan puutarhan kasvihuoneineen, joissa kasvatettiin ruukkuruusuja ja keittiökasviksia. Kun Helsingin ja Turun välinen rautatie linjattiin Huopalahden kylän läpi, sinne ilmaantui uusia mahdollisuuksia.


title: M. G. Stenius

text: Steniuksen aloitteesta arkkitehti Lars Sonck laati Haagan huvilakaupungiksi nimetyn uuden yhdyskunnan ensimmäisen asemakaavan, joka valmistui 1901. Haagan ensimmäiset huvilat rakennettiin vuokramaalle, jonka yhtiö omisti. Stenius rakennutti myös itselleen huvilan, jonne hän perheineen muutti 1904. Hän laati usean huvilan piirustukset, mutta ei saanut pitkään seurata Haagan kehitystä, sillä hän kuoli huvilassaan sydänkohtaukseen 1906.


title: M. G. Stenius

text: Steniuksen kuoltua M. G. Stenius Oy:n johdossa jatkoi hänen poikansa Sigurd Stenius, jonka aikana yhtiö tilasi arkkitehti Eliel Saariselta kunnianhimoisen Munkkiniemi–Haaga-suunnitelman.


title: HMS Zest

text: HMS Zest (viirinumerot R02 (1944-1954) ja F102 (1958-1968)) oli Britannian Kuninkaallisen laivaston Z-luokan hävittäjä, joka palveli toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna.


title: HMS Zest

text: Alus tilattiin 12. helmikuuta 1942 John I. Thornycroft and Companyltä. Sen köli laskettiin 21. heinäkuuta telakkanumerolla 4034 ja alus laskettiin vesille 14. lokakuuta 1943. Alus valmistui 20. heinäkuuta 1944.


title: HMS Zest

text: "HMS Zest" siirtyi heinäkuun 1944 lopulla koeajojen ja varustamisen päätyttyä Scapa Flowhun, jossa se oli elokuun Kotilaivastossa koulutettavana. Koulutuksen päätyttyä alus liittyi laivueeseensa aloittaen laivastoyksiköiden suojaamisen. Alus torjui 31. joulukuuta sukellusveneitä luoteisen reitin alueelta "HMS Orwellin" ja "HMS Zephyrin" kanssa.


title: HMS Zest

text: Alus suojasi 11. tammikuuta 1945 "HMS Opportunen", "HMS Cavendishin" ja "HMS Zodiacin" kanssa risteilijä "HMS Didoa" ja saattuetukialuksia "HMS Premieriä" sekä "HMS Trumpeteria". Osaston tehtävänä oli suojata miinanlaskua ja merenkulun häirintäoperaatiota Norjan rannikolla (operaatiot Spellbinder ja Gratis). Alus palasi 13. tammikuuta osaston mukana Scapa Flowhun.


title: HMS Zest

text: Alus suojasi 3. helmikuuta "HMS Onslaughtin", "HMS Opportunen", "HMS Serapiksen", "HMS Zambesin", "HMS Zealousin", "HMS Zebran" ja Kanadan laivaston "HMCS Siouxin" kanssa risteilijä "HMS Bellonaa" ja saattuetukialuksia "HMS Campaniaa" sekä "HMS Nairanaa". Osaston tehtävänä oli suojata Venäjälle matkannutta saattuetta JW64. Alus erkani 14. helmikuuta saattueesta "HMS Zambesin", "HMS Zealousin" ja "HMCS Siouxin" kanssa evakuoimaan Soroyalta 500 siviiliä saaren jouduttua Saksan hyökkäyksen kohteeksi. Alukset laskivat evakuoidut maihin Murmanskissa.


title: HMS Zest

text: Se liittyi 17. helmikuuta palaavaan saattueeseen RA64 samojen alusten mukana. Aluksen lähistöllä olleeseen korvetti "HMS Bluebelliin" osui sukellusveneen "U-711" laukaisema akustinen torpedo, mikä upotti kohteensa nopeasti. "HMS Zest" ja "HMS Opportune" etsivät merestä eloonjääneitä, mutta kolmesta löydetystä miehistönjäsenestä ainoastaan yksi toipui muiden menehtyessä. Alus erkani 27. helmikuuta saattueesta palaten Kotilaivastoon.


title: HMS Zest

text: Alus suojasi 20. maaliskuuta "HMS Onslowin", "HMS Serapiksen", "HMCS Haidan" ja "HMCS Siouxin" kanssa risteilijä "HMS Bellonaa" ja saattuetukialuksia "HMS Premieriä", "HMS Searcheriä" sekä "HMS Queeniä". Osaston tehtävänä oli laskea miinoja ja häiritä Norjan rannikkoliikennettä operaatio Cupolassa.


title: HMS Zest

text: Alus suojasi 18. huhtikuuta "HMS Offan", "HMS Zealousin", "HMS Zephyrin", "HMS Zodiacin", Kanadan laivaston hävittäjien "HMCS Haidan", "HMCS Huronin" ja "HMCS Iroquoisin" ja Norjan laivaston hävittäjän "KNM Stordin" kanssa risteilijä "HMS Bellonaa" sekä saattuetukialuksia "HMS Premieriä' ja "HMS Vindexiä". Osaston tehtävänä oli suojata Venäjälle matkannutta saattuetta JW66 Kuolan niemimaalle. Alus erkani 25. huhtikuuta osallistuttuaan hävittäjäsuojauksen mukana sukellusveneiden etsintään Kuolan niemimaan rannikolta.


title: HMS Zest

text: Alus liittyi 29. huhtikuuta samojen alusten kanssa palaavaan saattueeseen RA66. Se erkani 5. toukokuuta "HMS Zealousin" ja "HMS Zodiacin" kanssa saattueesta liittyäkseen Kotilaivastoon. Seuraavana päivänä nimetyt alukset sekä "HMS Zephyr" suojasivat risteilijöitä "HMS Birmingham" ja "HMS Dido" matkalla Kööpenhaminaan, jossa ne vastaanottivat Saksan laivaston risteilijöiden "Nürnbergin" ja "Hipperin" antautumisen. Alus vapautettiin 13. toukokuuta tehtävistään Kööpenhaminassa ja se aloitti paluumatkan "HMS Birminghamin" ja "HMS Zephyrin" kanssa.


title: HMS Zest

text: Kesäkuusta alkaen alus osallistui laivueen mukana alueiden uudelleen miehitykseen sekä erilaisiin laivasto-operaatioihin. Se osallistui Euroopan sotatoimien päättymisjuhlallisuuksiin Woolwichissa "HMS Myngsin" ja "HMS Zealousin" kanssa.


title: HMS Zest

text: Japanin antauduttua "HMS Zest" palveli Kotilaivaston 4. Hävittäjälaivueessa vuoteen 1947 lukuun ottamatta modernisointia Leithissä 1945. Alus poistettiin heinäkuussa 1947 palveluksesta ja se siirrettiin Sheernessin reserviin, mistä se palasi palvelukseen jo seuraavana vuonna. Alus sijoitettiin torpedokoulutuksen koululaivaksi Portlandiin, kunnes se siirrettiin syyskuussa 1952 Noren paikallislaivueeseen. Alus palveli laivueessa, kunnes se poistettiin palveluksesta helmikuussa 1954 ja alus sijoitettiin Chathamin reserviin.


title: HMS Zest

text: "HMS Zest" valittiin maaliskuussa 1956 muutettavaksi tyypin 15 sukellusveneidentorjuntafregatiksi. Muutostoiden valmistuttua Chathamin telakalla 1958 alus aloitti palveluksensa Londonderryssä 3. Koulutuslaivueessa uudella viirinumerolla F102. Laivueen lakkauttamisen yhteydessä alus siirrettiin 4. Fregattilaivueeseen, kunnes se määrättiin huollettavaksi Maltalle 1961.


title: HMS Zest

text: Aluksen palattua telakalta se liittyi Kauko-Idän laivaston 24. Saattajalaivueeseen, jossa se palveli palveluksesta poistamiseensa saakka 1968. Se oli Plymouthin reservissä, kunnes se sijoitettiin poistolistalle 1969. Alus myytiin BISCOlle, joka siirsi aluksen romuttamisen Arnott Youngille Dalmuiriin. Hinaaja "Bustlerin" hinatessa alusta romutettavaksi se karkasi touvista. Touvin uudelleen kiinnityksen jälkeen alus saapui romuttamolle 18. heinäkuuta 1970.


title: Josef Rixner

text: Josef Rixner (1902–1973) oli saksalainen säveltäjä ja kapellimestari. Rixner on säveltänyt tangoja, muun muassa "Tango Poesie" vuonna 1937. Muita sävellyksiä ovat tango "Blauer Himmel" (suom. "Sinitaivas"), "Die nächtliche Gitarren" (suom. "Yön kitarat" ja "Öiset kitarat") ja "Malaga".


title: HMS New Zealand (1904)

text: HMS New Zealand oli Britannian Kuninkaallisen laivaston King Edward VII -luokan taistelulaiva. Alus nimettiin 1911 uudelleen "HMS Zealandiaksi", jotta aiempi nimi saatiin käytettäväksi taisteluristeilijälle "HMS New Zealand".


title: HMS New Zealand (1904)

text: Alus tilattiin Portsmouthin telakalta osana vuosien 1902-1903 laivastosuunnitelmaa. Sen köli laskettiin 9. helmikuuta 1903 ja alus laskettiin vesille 4. helmikuuta 1904. Alus valmistui kesäkuussa 1905.


title: HMS New Zealand (1904)

text: Luokkansa aluksista poiketen "HMS New Zealandille" ei asennettu ruiskutusta, jolla saatiin nopeasti nostettua höyrynpainetta ja siten parannettua kiihtyvyyttä. Alukselle asennettiin 12 Niclausse-kattilaa sekä kolme sylinterikattilaa, jotka mahdollistivat tilauksessa vaaditun nopeuden ylittämisen koeajoissa.


title: HMS New Zealand (1904)

text: "HMS New Zealand" viimeisteltiin Devonportin telakalla, jossa se otettiin palvelukseen 11. heinäkuuta 1905 liitettynä Atlantin laivastoon. Alus oli lokakuusta joulukuuhun 1906 huollettavana Gibraltarilla ja se siirrettiin 4. maaliskuuta 1907 Kanaalin laivastoon. Laivaston uudelleen organisoinnin yhteydessä 24. maaliskuuta 1909 Kanaalin laivasto muodosti Kotilaivaston 2. viirikön ja "HMS New Zealand" liitettiin siten Kotilaivaston 2. viirikköön.


title: HMS New Zealand (1904)

text: Amiraliteetti antoi määräyksen aluksen nimen vaihdosta, koska nimi tuli vapauttaa valmistuvalle taisteluristeilijälle. Uusi alus oli Uuden Seelannin lahjoitus laivastolle, joten se tuli nimetä 1911 "HMS New Zealandiksi". Aluksi uudeksi nimeksi piti tulla "HMS Caledonia", mutta Uusi Seelanti vastusti nimeä. Lopulta nimeksi valittiin "HMS Zealandia", joka oli personaalimuoto Uudesta Seelannista. Alus nimettiin virallisesti 1. joulukuuta 1911 "HMS Zealandiaksi".


title: HMS New Zealand (1904)

text: Laivaston uudelleen järjestelyssä toukokuussa 1912 "HMS Zealandia" sisaraluksineen liitettiin Kotilaivaston 1. laivaston 3. taistelulaivalaivueeseen. Alus siirtyi marraskuussa 1912 laivueen mukana Välimeren laivastoon ensimmäisen Balkanin sodan (lokakuusta 1912 toukokuuhun 1913) pakottaessa laivaston vahvistamaan asemiaan Välimerellä. Alus saapui 27. marraskuuta 1912 Maltalle, josta käsin se osallistui Montenegron saartoon ja Scutarin miehitykseen. Alus palasi 1913 laivueen mukana kotimaahan, jossa se liittyi 27. kesäkuuta Kotilaivastoon.


title: HMS New Zealand (1904)

text: Ensimmäisen maailmansodan puhjetessa alus liitettiin Rosythiin sijoitetun laivueen mukana Suureen laivastoon täydentämään Pohjanmeren partioita. Alus upotti 10. syyskuuta 1914 törmäämällä Saksan keisarillisen laivaston sukellusveneen. Alus siirrettiin 2. marraskuuta laivueen mukana Kanaalin laivastoon, jolloin tukikohdaksi vaihtui Portland. Laivue palasi 13. marraskuuta Kotilaivastoon.


title: HMS New Zealand (1904)

text: "HMS Zealandia" siirrettiin 6. marraskuuta 1915 Dardanelleille osana 3. taistelulaivalaivueen viirikköä, jonka muuta alukset olivat lippulaiva "HMS Hibernia" ja "HMS Russell", "HMS Albemarle". Viimeksi mainittu alus joutui palaamaan kotimaahan vaurioiduttuaan matkalla, mutta muut alukset saapuivat määränpäähänsä 14. joulukuuta. Tammikuun lopulla 1916 "HMS Zealandia" ja "HMS Hibernia" lähtivät itäiseltä Välimereltä palatakseen kotimaahan ja ne saapuivat 6. helmikuuta Portsmouthiin, jossa alus siirrettiin telakalle huollettavaksi.


title: HMS New Zealand (1904)

text: Alus palasi palvelukseen maaliskuussa 1916 ja se liitettiin 26. maaliskuuta Suuren laivaston 3. taistelulaivalaivueeseen. Alus siirtyi 29. huhtikuuta laivueen mukana Sheernessiin ja se irrotettiin 3. toukokuuta Suuresta laivastosta Noren alaisuuteen. Alus oli joulukuusta 1916 kesäkuuhun 1917 huollettavana Chathamin telakalla.


title: HMS New Zealand (1904)

text: Alus poistettiin palveluksesta 20. syyskuuta 1917 ja se siirrettiin Portsmouthissa reserviin. Alus oli huollettavana tammikuusta syyskuuhun 1918, minkä jälkeen se palveli tykistön koululaivana. Alukselle asennettiin tehtävänsä vuoksi uusimpia tulenjohtojärjestelmiä, mutta ei esimerkiksi torpedovyötä.


title: HMS New Zealand (1904)

text: "HMS Zealandia" sijoitettiin 2. kesäkuuta 1919 poistolistalle ja se myytiin 8. marraskuuta 1921 romutettavaksi Stanlee Shipbreaking Companylle. Alus myytiin edelleen Slough Trading Companylle, ja edelleen saksalaiselle romuttajalle. Alus lähti 23. marraskuuta 1923 Portsmouthista Saksaan romutettavaksi.


title: Mayim Bialik

text: Mayim Hoya Bialik (s. 12. joulukuuta 1975 San Diego, Kalifornia, Yhdysvallat) on yhdysvaltalainen näyttelijä ja neurotieteilijä. Hän tuli tunnetuksi lapsinäyttelijänä esiintyessään sarjassa "Kullannuppu". Bialik esiintyy nykyään komediasarjassa "Rillit huurussa".


title: Mayim Bialik

text: Mayim Bialik aloitti näyttelijänuransa 1980-luvun lopulla lapsinäyttelijänä. Hän esiintyi muun muassa elokuvissa "Koston paholainen" ja "Ikuiset ystävät". Vuosina 1990–1995 Bialik esitti pääosaa televisiosarjassa "Kullannuppu". Tämän jälkeen hän näytteli useissa äänirooleissa.


title: Mayim Bialik

text: 2000-luvulla Bialik on esiintynyt televisiosarjoissa "Jäitä hattuun" ja "Salattu teinielämä". Hän esittää neurotieteilijä Amy Farrah Fowleria komediasarjassa "Rillit huurussa".


title: Mayim Bialik

text: Näyttelijänuransa lisäksi Bialik on opiskellut UCLA-yliopistossa neurotiedettä, juutalaista teologiaa ja hepreaa. Hänellä on tohtorintutkinto neurotieteestä. Bialikin väitöskirja käsitteli Prader–Willin oireyhtymää.


title: Mayim Bialik

text: Bialik oli yhdeksän vuotta naimisissa Michael Stonen kanssa. He erosivat vuonna 2012. Parilla on kaksi poikaa, Miles (s. 2005) ja Frederick (s. 2008). Bialik toimii luonnonmukaista elämäntapaa ja vanhemmuutta kannattavan Holistic Moms Network -järjestössä. Vuonna 2012 hän julkaisi vanhemmuutta käsittelevän kirjan "Beyond the Sling".


title: Mayim Bialik

text: Bialik on juutalainen ja toimii aktiivisesti seurakunnassaan. Hän on ohjannut juutalaista a cappella -kuoroa ja säveltänyt kuorolle musiikkia. Hän toimii Jewish Free Loan Association -järjestössä.


title: Ullubi Buinakski

text: Ullubi Danijalovitš Buinakski (, 8. syyskuuta 1890 Ullu-Buinakin kylä, nykyinen Karabudahkentin piirin Ullubijaul – 16. elokuuta 1919 Šahmalin aseman luona) oli dagestanilainen bolševikkivallankumouksellinen.


title: Ullubi Buinakski

text: Ullubi Buinakski syntyi köyhtyneeseen aatelisperheeseen. Hän opiskeli Temir-Han-Šuran reaalikoulussa sekä Stavropolin ja Tbilisin lukioissa. Vuonna 1910 hän pääsi Moskovan yliopiston oikeustieteelliseen tiedekuntaan, josta hänet erotettiin seuraavana vuonna opiskelijalevottomuuksiin osallistumisen takia. Vuonna 1914 hänet otettiin uudelleen Moskovan yliopiston opiskelijaksi.


title: Ullubi Buinakski

text: Buinakski liittyi bolševikkipuolueeseen vuonna 1916. Helmikuun vallankumouksen jälkeen hän teki puoluetyötä Moskovassa ja Dagestanissa. Marraskuussa 1917 hänestä tuli Petrovsk-Portin ja huhtikuussa 1918 Dagestanin sotilaallisen vallankumouskomitean johtaja.


title: Ullubi Buinakski

text: Huhti-kesäkuussa 1918 bolševikit ottivat haltuunsa suuren osan Dagestanista, mutta joutuivat pian vetäytymään brittien tukemien vastavallankumouksellisten tieltä. Buinakski pakeni Astrahaniin, mutta palasi takaisin helmikuussa 1919. Kumtorkalan kylässä pidetyssä VKP(b):n salaisessa kokouksessa hänet valittiin puolueen aluekomitean johtajaksi. Bolševikkien vallankumouskomitean jäsenenä hän osallistui maanalaisen kapinaliikkeen organisointiin. Toukokuussa 1919 Pohjois-Kaukasian vuoristolaishallitus pidätti kaikki aluekomitean jäsenet. Buinakski tuomittiin kuolemaan ja ammuttiin.


title: Ullubi Buinakski

text: Termir-Han-Šuran kaupunki nimettiin vuonna 1922 Ullubi Buinakskin mukaan Buinakskiksi. Karabudahkentin piirin Ullubijaulin kylässä toimii hänelle omistettu museo.


title: Detroit 1-8-7

text: Detroit 1-8-7 on yhdysvaltalainen draamasarja, joka alkoi Yhdysvalloissa 21. syyskuuta 2010 ABC-kanavalla. ABC peruutti sarjan 13. toukokuuta 2011. Suomessa sarja alkoi Nelosella 6. tammikuuta 2011.


title: Detroit 1-8-7

text: Sarja kertoo Detroitin johtavasta murharyhmästä.


title: Melissa Rauch

text: Melissa Ivy Rauch (s. 23. kesäkuuta 1980 Marlboro, New Jersey, Yhdysvallat) on yhdysvaltalainen näyttelijä ja koomikko. Hänen tunnetuin roolinsa on Bernadette komediasarjassa "Rillit huurussa".


title: Melissa Rauch

text: Melissa Rauch opiskeli näyttelemistä Marymount Manhattan Collegessa New Yorkissa. Valmistuttuaan hän alkoi näytellä teatterissa ja tehdä standup-komiikkaa. Hän oli mukana VH1:n ohjelmassa "Best Week Ever" vuosina 2005–2008.


title: Melissa Rauch

text: Rauch on esiintynyt televisiosarjoissa "True Blood", "Kath & Kim" ja "Konttori". Hänellä oli sivuosa elokuvassa "I Love You, Man". Rauch on esittänyt Bernadettea komediasarjassa "Rillit huurussa" vuodesta 2009. Sarjan neljännellä tuotantokaudella hänen roolistaan tehtiin vakituinen.


title: Melissa Rauch

text: Teatterissa Rauchilla on ollut rooleja muun muassa näytelmissä "Kesäyön unelma", "Into the Woods" ja "Vampire Lesbians of Sodom". Hän on näytellyt George W. Bushin tytärtä Jenna Bushia esityksessä "Miss Education of Jenna Bush". Rauch alkoi esiintyä komediashowssa "The Realest Real Housewives" Los Angelesissa vuonna 2011.


title: Melissa Rauch

text: Melissa Rauch on kotoisin Marlboron pikkukaupungista New Jerseystä. Hän asuu nykyään Los Angelesissa. Rauch on juutalainen.


title: Sierra Leonen jalkapallomaajoukkue

text: Sierra Leonen jalkapallomaajoukkue on Sierra Leonen kansallinen edustusjoukkue jalkapallossa. Joukkuetta hallinnoi Sierra Leonen jalkapalloliitto. Sierra Leone ei ole kertaakaan esiintynyt jalkapallon maailmanmestaruuskilpailuissa, mutta se on päässyt kaksi kertaa Afrikan-mestaruuskilpailuihin.


title: Aminofylliini

text: Aminofylliini on teofylliinin ja etyleenidiamiinin seos. Aine laajentaa keuhkoputkia ja rentouttaa sileää lihaskudosta ja sitä käytetäänkin astman lääkehoidossa.


title: Aminofylliini

text: Aminofylliinikiteet sisältävät teofylliinin ja etyleenidiamiinin lisäksi vettä. Aine on olomuodoltaan keltaista kiinteää ainetta, joka liukenee paremmin veteen kuin teofylliini yksinään. Etanolin tai dietyylieetteriin aminofylliini on liukenematonta. Aminofylliinillä on taipumusta absorboida hiilidioksidia, joka vapauttaa siitä teofylliiniä.


title: Aminofylliini

text: Aminofylliini estää fosfodiesteraasientsyymien toimintaa, minkä vuoksi keuhkoputkien lihaksia rentouttava ja keuhkoputkia laajentava syklinen adenosiinimonofosfaatti ei hajoa yhtä tehokkaasti. Aminofylliini vaikuttaa myös adenosiinireseptorien antagonistina.


title: Aminofylliini

text: Aminofylliiniä käytetään myös vähentämään kehon rasvaa.


title: Aminofylliini

text: Tyypillisimmät aminofylliinin sivuvaikutukset ovat huonovointisuus, iho-oireet ja vatsaoireet. Aine voi aiheuttaa myös hermostuneisuutta ja hyperventilaatiota.


title: Mika Karttunen (elokuvantekijä)

text: Mika Karttunen (s. 18. elokuuta 1959) on suomalainen elokuvakäsikirjoittaja, elokuvaohjaaja ja tuotantopäällikkö. Hän toimi 1990-luvulta lähtien monien Solar Filmsin elokuvien (mukaan lukien "Vares" ja "V2") ja televisiosarjojen tuotannoissa eri tehtävissä ennen läpimurtoaan käsikirjoittajana.


title: Mika Karttunen (elokuvantekijä)

text: Vuonna 2011 Karttunen osallistui Solar Filmsin Mannerheim-elokuvahankkeeseen muokaten aiempaa käsikirjoitusta halvemmaksi toteuttaa. Rahoitusvaikeuksien vuoksi elokuvaa jäi kuitenkin tekemättä.


title: Heikki Taponen

text: Heikki Taponen (s. 18. tammikuuta 1951) on suomalainen entinen koripalloilija.


title: Heikki Taponen

text: Taponen pelasi Suomen koripallomaajoukkueessa 137 ottelua vuosina 1968–1978. Hän edusti Suomea vuoden 1977 EM-kilpailuissa. Taponen teki EM-kisoissa 3,7 pistettä ottelua kohden. SM-sarjassa hän teki 5390 pistettä 14,2 pisteen ottelukeskiarvolla.


title: Israelin metsäpalo 2010

text: Israelin metsäpalo 2010 raivosi Israelissa 2.–5. joulukuuta 2010 Haifan eteläpuolella. Metsäpalo surmasi 44 henkilöä ja tuhosi ainakin 250 asuinrakennusta. Useimmat kuolleet olivat vankilalaitoksen kadetteja, jotka olivat bussissa matkalla evakuoimaan vankeja palon tieltä. Pääministeri Benjamin Netanjahua, sisäministeri Eli Yishaita ja puolustusministeri Ehud Barakia vaadittiin vastuuseen palokuntien huonon tilan vuoksi.


title: Israelin metsäpalo 2010

text: Poliisi pidätti palon sytyttämisestä kaksi epäiltyä, joiden motiiviksi epäiltiin huolimattomuutta. Ensimmäistä kertaa rauhanneuvottelujen katkeamisen jälkeen presidentti Mahmud Abbas soitti pääministeri Netanjahulle esittääkseen surunvalittelunsa ja tarjotakseen apua. Israel sai lentokoneita sammutustöihin Venäjältä, Yhdysvalloilta ja Espanjalta.


title: Nogain piiri (Dagestan)

text: Nogain piiri (; nogaiksi Ногай районы, "Nogai raiony") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 8871,1 neliökilometriä. Asukkaita on 22 500 henkeä (vuonna 2010).


title: Nogain piiri (Dagestan)

text:
Nogain piiri sijaitsee Dagestanin pohjoisosassa. Se rajoittuu pohjoisessa Kalmukiaan, idässä Dagestanin Tarumovkan piiriin, etelässä Tšetšeniaan ja lännessä Stavropolin aluepiiriin. Piirin länsiosassa sijaitseva Južno-Suhokumskin kaupunki muodostaa erillisen hallintoalueen. Seutu on etupäässä kuivaa aroa. Pohjoisosassa on öljy- ja kaasuesiintymiä.
Piiriin kuuluu kymmenen maalaiskuntaa: Arslanbek, Edige, Karagas, Karasu, Koktjubinski (keskuspaikka Nariman), Kumli, Kunbatar, Ortatjube, Terekli-Mekteb ja Tšervlennyje Buruny.
Hallinnollinen keskus on Terekli-Mektebin kylä, josta on 250 kilometriä tasavallan pääkaupunkiin Mahatškalaan. Asutuskeskuksia on yhteensä 17. Vuoden 2002 väestönlaskennan mukaan asukkaista on 85,7 % nogaita, 8,2 % dargeja, 1,5 % tšetšeenejä, 1,2 % venäläisiä ja 1,1 % kumykkeja. Kaupunkiväestöä ei ole.


title: Nogain piiri (Dagestan)

text:
Seudun pääelinkeino on karjanhoito (etupäässä lampaita). Lisäksi viljellään viljaa, vihanneksia ja rehukasveja.
Piirissä toimii 14 lastentarhaa, 20 koulua ja Hasavjurtin opettajaopiston osasto. Kulttuurilaitoksia ovat 18 kerhotaloa, 16 kirjastoa, museo ja nogainkielinen teatteri. Nähtävyyksiä ovat kuumat kivennäisvesilähteet ja Sosnovkan katajametsä.


title: Nogain piiri (Dagestan)

text: Paikallislehtenä ilmestyy nogainkielinen "Šöl tavysy" (”Aron ääni”).


title: Nogain piiri

text: Nogain piiri tarkoittaa seuraavia asioita:


title: Eero Saarinen (koripallovalmentaja)

text: Eero Saarinen (s. 28. huhtikuuta 1947) on suomalainen aktiiviuransa lopettanut koripallovalmentaja ja koripalloilija.


title: Eero Saarinen (koripallovalmentaja)

text: Saarisen kasvattajaseura on Porin Veto, jossa hän aloitti pääsarjauransa kaudella 1964-1965. Vuonna 1967 hän voitti Porin suomalaisen yhteislyseon joukkueessa arvostetun Oppikoulucupin. Saarinen esiintyi SM-sarjassa myös Tampereen Pyrinnön ja Karhun Poikien riveissä. Yhteensä hän pelasi kolmen kauden aikana 38 ottelua, tehden niissä 53 pistettä. Vuonna 1969 Saarinen voitti Pyrinnössä Suomen cupin.


title: Eero Saarinen (koripallovalmentaja)

text:
Valmentajana Saarinen aloitti vuonna 1974 Karhun Poikien naisjoukkueen ja A-tyttöjen parissa.
Pääsarjatasolla hän on valmentanut muun muassa Torpan Poikia, Helsingin NMKY:tä, TuNMKY:tä sekä Kotkan Työväen Palloilijoita. Pääsarjaotteluita Saarisella on valmentajana yli 500.


title: Eero Saarinen (koripallovalmentaja)

text: Suomen naisten koripallomaajoukkuetta Saarinen valmensi vuosina 1974-1981 ja miesten A-maajoukkuetta 1984-1991. Naisten maajoukkue selvisi hänen alaisuudessaan EM-kisoihin vuosina 1980 ja 1981. Saarinen on toiminut myös Espoon Hongan toimitusjohtajana sekä Suomen Ammattivalmentajat SAVAL ry:n toiminnanjohtajana.


title: Oncorhynchus kawamurae

text:
Oncorhynchus kawamurae ("kunimasu") on Japanissa Tazawajärvessä elänyt tyynenmerenlohien suvun kala, jonka arveltiin kuolleen sukupuuttoon patoamiseen 1930 luvulla liittyneen happamoitumisen yhteydessä. Se on yleensä luokiteltu punalohen alalajiksi "Oncorhynchus nerka kawamurae". Kalan mätimunia tiedetään siirretyn joihinkin muihin järviin, mutta alalaji katsottiin kuolleeksi sukupuuttoon vuonna 1940.
Kioton yliopiston tutkijat ovat kuitenkin löytäneet vuonna 2010 Yamanashin prefektuurin Saikojärvestä kalayksilöitä, jotka ovat tunnistaneet kunimasuksi.


title: Loris Frasnelli

text: Loris Frasnelli (s. 22. helmikuuta 1979 Trento) on entinen italialainen maastohiihtäjä.


title: Loris Frasnelli

text: Maastohiihdon maailmancupissa Frasnelli kilpaili ensimmäisen kerran Brussonissa joulukuussa 2000. Kymmenen parhaan joukkoon hän pääsi ensimmäisen kerran toisessa maailmancupin kilpailussaan, kun hän sijoittui Asiagon sprinttikilpailussa yhdeksänneksi. Hänen paras sijoituksensa henkilökohtaisissa kilpailuissa on Davosin vapaan hiihtotavan sprintin neljäs sija helmikuussa 2006. Maaliskuussa 2006 hän voitti Sapporon parisprintin Cristian Zorzin kanssa.


title: Loris Frasnelli

text: Torinon olympialaisissa 2006 Frasnelli sijoittui vapaan hiihtotavan sprintissä kuudenneksi. Hän lopetti uransa keväällä 2014.


title: Kia Luby

text: Kia Luby (s. 27. maaliskuuta 1989 Melbourne, Australia) on australialainen näyttelijä ja laulaja. Hän näytteli Tallijengi-televisiosarjassa Kristiä.


title: Vjatskoje

text: Vjatskoje () on pieni kalastajakylä Habarovskin aluepiirissä Venäjällä. Se sijaitsee Amur-joen itäpuolella 70 kilometriä pohjoiseen Habarovskista. Alueen alkuperäiset asukkaat olivat tunguuseja.


title: Vjatskoje

text: Toisen maailmansodan aikaan Vjatskojessa sijaitsi Neuvostoliiton omistama kiinalaisten ja korealaisten sotilasleiri. Korean demokraattisen kansantasavallan tuleva johtaja Kim Il-sung oli alueella pataljoonan komentajana ja jotkut lähteet väittävät myös hänen poikansa Kim Jong-ilin syntyneen Vjatskojessa.


title: Melonta kesäolympialaisissa 1952 – miesten 1 000 metrin kanadalaiskaksikko

text: Helsingin olympiakisojen miesten kanadalaiskaksikoiden 1 000 metrin melontaan osallistui 11 paria. Kilpailu käytiin 28. heinäkuuta Soutustadionilla.


text:
Kummastakin erästä neljä nopeinta loppukilpailuun.
1.erä


title: Saint-Martin (Ranska)

text: Saint-Martin, virallisesti Saint-Martinin yhteisö (ransk. "Collectivité de Saint-Martin"), on Ranskan merentakainen paikallishallintoalue (ransk. "Collectivités d’outre-mer"). Siihen kuuluu kaksi kolmasosaa Saint-Martinin saaresta, eteläisin kolmannes muodostaa Alankomaihin kuuluvan Sint Maartenin. Hallintoalueen pinta-ala 53 neliökilometriä ja asukkaita on noin 32 000 (2016). Hallintoalueen pääkaupunki on Marigot.


title: Saint-Martin (Ranska)

text: Saint-Martin oli vuoteen 2007 osa Guadeloupea, mutta on siitä lähtien ollut oma hallintoalueensa vuonna 2003 pidetyn kansanäänestyksen perusteella.


title: Saint-Martin (Ranska)

text: Hallintoalueen virallinen rahayksikkö Euro ja virallinen kieli ranska.


title: Melonta kesäolympialaisissa 1952 – miesten 10 000 metrin kanadalaiskaksikko

text: Helsingin olympiakisojen miesten kanadalaiskaksikoiden 10 000 metrin melontaan osallistui 9 paria. Kilpailu käytiin 27. heinäkuuta Soutustadionilla. Alkueriä ei ollut vaan kilpailtiin suoraan loppukilpailu.


title: Netcycler

text: Netcycler on Netcycler Oy:n kehittämä nettipohjainen tavaranvaihtopalvelu, jossa hankitaan ja annetaan tavaroita tekemällä vaihtokauppoja tai antamalla ilmaiseksi. Palvelussa kierrätetään uusiokäyttöön tyypillisiä kodin tavaroita, vaatteita, kirjoja, huonekaluja, lastentarvikkeita, elokuvia, elektroniikkaa, urheiluvälineitä jne. Palvelussa käytetään Netcyclerin patentoimaa vaihtorinkiteknologiaa, joka huomattavasti parantaa vaihtojen todennäköisyyttä verrattaessa suoraan henkilöltä henkilölle vaihtoon. Yrityksen tavoitteena on edistää tavaroiden kiertoa ja siten vähentää kulutuksesta aiheutuvaa ympäristökuormitusta.


title: Netcycler

text: Palvelu avattiin Suomessa maaliskuussa 2010 ja Saksassa lokakuussa 2010. Palvelu avattiin myös Britanniassa toukokuussa 2011.


title: Netcycler

text: Netcyclerilla on yli 110 000 rekisteröitynyttä käyttäjää Suomessa, Saksassa ja Britanniassa. Palvelun peruskäyttö on ilmaista, lisäksi yritys tarjoaa maksullisia logistiikkapalveluita sekä yrityksille suunnattuja palveluita.


title: Netcycler

text: Sivusto ei ole toiminut ainakaan tammikuun 2014 jälkeen sosiaalisen median viestien mukaan, eikä ylläpito ole kommentoinut asiaa, saati korjannut vikoja. 6.6.2014 yritys ilmoitti sulkevansa palvelun kokonaan 19.6.2014.


title: Netcycler

text: Yritys on tehnyt pelkästään tappiota koko olemassaolonsa aikana.


title: Rutulin piiri

text: Rutulin piiri () on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 2188,5 neliökilometriä. Asukkaita on 22 500 henkeä (vuonna 2010).


title: Rutulin piiri

text: Rutulin piiri sijaitsee Dagestanin lounaisosan vuoristoseudulla. Se rajoittuu pohjoisessa Tljaratan, Tšarodan ja Lakin piireihin, idässä Kulin, Agulin ja Kurahin piireihin, etelässä Ahtyn piiriin sekä lännessä Azerbaidžaniin. Seudun halki virtaa Samurjoki.


title: Rutulin piiri

text: Piiriin kuuluu 17 maalaiskuntaa: Amsar, Arakul, Bortš, Gelmets, Hljut, Ihrek, Kaljal, Kina, Lutšek, Mišleš, Mjuhrek, Muslah, Nižni Katruh, Rutul, Šinaz, Tsahur ja Verhni Katruh. Hallinnollinen keskus on Rutulin kylä, josta on 273 kilometriä tasavallan pääkaupunkiin Mahatškalaan. Asutuskeskuksia on yhteensä 40. Vuoden 2002 väestönlaskennan mukaan 59,5 % asukkaista on rutuleja, 21,2 % tsahureja, 9 % lezgejä, 3,9 % lakeja, 2,6 % azereja ja 2,4 % avaareja. Kaupunkiväestöä ei ole.


title: Rutulin piiri

text: Seudun pääelinkeino on maanviljely, joka on erikoistunut maidon, villan ja lihan tuotantoon sekä perunan, kaalin ja hedelmien viljelyyn. Teollisuutta edustaa yksi pieni vesivoimalaitos. Piiristä on maantieyhteys Ahtyn, Usuhtšain ja Magaramkentin kautta M29-valtatielle.


title: Rutulin piiri

text: Piirissä toimii viisi lastentarhaa ja 34 koulua. Kulttuurilaitoksia ovat musiikki- ja taidekoulut, 26 kerhotaloa ja 26 kirjastoa. Nähtävyyksiin kuuluvat Rutulin, Šinazin, Tsahurin, Mišlešin ja Mjuhrekin vanhat moskeijat minareetteineen.


title: Rutulin piiri

text: Paikallislehtenä ilmestyy rutulin- ja venäjänkielinen "Myhabišdy tsindy habarlar" (”Rutulin uutiset”) sekä tsahurin- ja venäjänkielinen "Nur" (”Valo”).


title: Kim Sul-song

text: Kim Sul-song (, s. 30. joulukuuta 1974) on Korean demokraattisen kansantasavallan entisen johtajan Kim Jong-ilin ja tämän ensimmäisen vaimon Kim Young-sukin tytär, joka on toiminut ainakin propagandadepartementin kirjallisuusasiavastaavana ja isänsä turvallisuusvastaavana.


title: Kim Sul-song

text: Kim Jong-il ja Kim Jong-suk avioituivat 1973 ja Kim Sul-song syntyi heti seuraavana vuonna. Kim Sul-song on valmistunut Kim Il-sungin yliopiston taloustieteen laitoksesta.


title: Dominance

text: Dominance on suomalaisen metalliyhtye Hateformin ensimmäinen studioalbumi, joka on julkaistu vuonna 2008.


title: Origins of Plague

text: Origins of Plague on suomalaisen metalliyhtye Hateformin toinen studioalbumi, joka on julkaistu vuonna 2010.


title: Tiiksjärven lentokenttä

text: Tiiksjärven sotilaslentokenttä oli suomalaisten jatkosodassa käyttämä lentokenttä Tiiksjärven tuntumassa Lietmajärven alueella Itä-Karjalassa. Lentokenttä joutui Suomen puolustusvoimien haltuun noin kuukausi sodan alettua, 28. heinäkuuta 1941.


title: Tiiksjärven lentokenttä

text: Alueella toimi loppusodan aikana muun muassa kesä–heinäkuussa 1944 Ilmavoimien radiopataljoonan yksikkö II/3.K monien muiden tukikohtaa tai 14. divisioonaa tukevien yksiköiden joukossa.


title: Tiiksjärven lentokenttä

text: Tiiksjärven lentokenttä ja -lentotukikohta otettiin haltuun venäläisten vetäytyessä Repolasta edelleen kohti Rukajärveä elo-syyskuun vaihteessa 1941. Kenttäalue oli jo alustavasti jo raivattu työlentokentäksi. Suomalaisten saapuessa rakennelmat oli poltettu tai niitä ei ollut. Kiitotietä molemmista päistään pidentämällä saatiin kenttä suhteellisen vaivatta ja nopeasti omaan käyttöön.


title: Tiiksjärven lentokenttä

text: Kenttä sijaitsi noin kolmisen kilometriä Tiiksjärven eteläpäästä itään, rajautuen Tiiksjärven, Unusjärven ja Joutsenjärven väliselle alueelle. Tummavetinen Tiiksjoki kiemurtelee kentän pohjoispäässä kohti itää. Ympäristö on pääosin kuivaa mäntykangasta ja suota. Tukikohtaan liittyi myös ns rantatukikohta jota kellukekoneet (sairaankuljetus, huolto ja kaukopartiolennot) käyttivät. Rantatukikohtaan muodostui sodan edetessä varsin laaja parakkiyhteisö. Kentän pääasiallinen tehtävä oli palvella alueella etenevän ja toimivan 14. divisioonan tiedustelutarpeita.


title: Tiiksjärven lentokenttä

text: Nykyisellään Tiiksjärvi kuuluu Mujejärven piiri Mujejärven kuntaan. Ennen 2000-luvun kuntauudistusta tämä rajoittui pohjoisessa Lietmajärveen, koillisessa Tiiksiin, idässä Rukajärveen ja Ontajärveen, etelässä Volomaan ja lännessä Repolaan.


title: Tiiksjärven lentokenttä

text: Nykyisellään kenttäalue on kasvanut umpeen. Vielä voi kuitenkin havaita parakkien ja pesäkkeiden pohjia ja lentokoneiden sirpalesuojia. Aikanaan kentällä oli majoitustilaa noin sadan parakin verran, joista suomalaisten käytössä oli tosin vain noin 25 parakkia, sillä kenttää valmisteltiin vuoden 1941 joulukuulta lähtien Sorokkaan suuntautuvaa operaatiota varten. Tätä varten Tiiksjärvelle oli määrä saapua huomattava määrä saksalaista lentokalustoa miehistöineen. Sorokan operaatio ei kuitenkaan toteutunut ja Tiiksjärvelle jäi vain pieni saksalaiskomennuskunta raskaan saksalaisen ilmatorjuntaosaston lisäksi.


title: Tiiksjärven lentokenttä

text: Lähin Tiiksjärveläisten rautatieasema oli Lieksa jonne oli matkaa vajaat 200 kilometriä. Sen kautta toimi myös huolto niin Repolaan, Tiiksjärvelle kuin Rukajärvellekin. Joka toinen päivä tälle partisaanien ajoittain väijymälle tieuralle läksi Rukajärveltä kolonna - samoin Lieksasta päinvastaiseen suuntaan.


title: Tiiksjärven lentokenttä

text: Kentältä toimi 1941 syyspuolen ajan Lentolaivue 10 ja 3/LLv30 sekä siitä eteenpäin LeLv14 ja sille alistettu 3/LLv30 Vuoden 1942 alkupuolesta lähtien myös HLeLv24 toisen lentueen Brewsterit, vajaan vuoden ajan.


title: Tiiksjärven lentokenttä

text: Tiiksjärvellä käytettyjä konetyyppejä olivat: Hawker Hurricane, Fokker C.V, Fokker D.XXI, Morane Saulnier M.S.406 ja Brewster Model 239. Lisäksi vaihtelevasti muita tyyppejä yksittäin. Vesilentosatamassa nähtiin Blackburn Ripon-, Junkers W 34- ja Heinkel He 115 -merilentokoneita.


title: Titanic II (elokuva)

text: Titanic II on Shane Van Dyken ohjaama ja käsikirjoittama elokuva, joka kertoo uudesta Titanic-laivasta, joka lähtee vuonna 2012 samalle reitille kuin alkuperäinen Titanic ja uppoaa mereen. Elokuva ei ole vuoden 1997 "Titanic"-menestyselokuvan seuraaja. Elokuva julkaistiin suoraan DVD:lle 24. elokuuta 2010.


title: Titanic II (elokuva)

text: Elokuvan tapahtumat ajoittuvat vuoteen 2012, sata vuotta alkuperäisen RMS Titanicin uppoamisesta. Uusi luksusristeilyalus "SS Titanic II" on lähdössä neitsytmatkalleen samalle reitille, jolla Titanic upposi sata vuotta aikaisemmin (vaikkakin "Titanic II" aloittaa matkansa Yhdysvalloista tarkoituksena seilata Atlantin yli Isoon-Britanniaan). Laivaan astuvat hoitajat Amy Maine, (Marie Westbrook) ja Kelly Wade (Michelle Glavan).


title: Titanic II (elokuva)

text: Matkan aikana ilmaston lämpenemisen vaikutukset saavat Grönlannissa sijaitsevan jäätikön romahtamaan aiheuttaen tuhoisan tsunamin, joka lähettää jäävuoren suoraan kohti Titanic II:ta. Se murskaa laivan tyyrpuurin kyljen aiheuttaen tuhoisaa painetta laivan turbiineihin. Laivan omistaja Hayden Walsh ja Amy pelastavat kaapin alle jääneen Kellyn. Laiva alkaa upota keula edellä Atlantin valtamereen. Samalla kun ihmiset taistelevat nousevaa vettä vastaan, turbiinit räjähtävät, tappavat muun muassa kapteeni Will Howardin (D.C. Douglas) ja sytyttävät keskilaivan tuleen. Hayden kieltäytyy nousemasta helikopteriin. Hän, Amy ja Kelly päätyvät alakansille. He tulevat ison oven luokse. Hayden yrittää avata sen kirveellä. Amy pääsee läpi ovesta, mutta kirves pettää ja Kellyn yrittäessä läpi ovi sulkeutuu surmaten Kellyn sen väliin.


title: Titanic II (elokuva)

text:
Toinen jäätikön romahdus aiheuttaa uuden tsunamin, joka kiepauttaa laivan ylösalaisin hukuttaen suurimman osan yhä laivassa olevista matkustajista ja surmaa pelastusveneissä olevat matkustajat. Laiva täyttyy vedellä ja uppoaa. Amy ja Hayden päätyvät nopeasti täyttyvään keltaiseen laatikkoon, joka nojaa seinää vasten. Hayden sanoo Amylle, että hän hukkuu laivan mukana. Hayden antaa nopeasti Amylle ainoan sukelluspuvun, joka pelastaa Amyn. Amy palaa pelastamaan Haydenin pinnalle, mutta tämä on jo ehtinyt hukkua. Ensimmäisen Titanicin varjo ei väisty.
Elokuva kuvattiin RMS Queen Marylla, joka esitti "SS Titanic II":ta.


title: Titanic II (elokuva)

text: Kiinassa CSC Jinglingin telakalla suomalaisyhtiö rakentaa oikean "Titanic II:n" jonka on tarkoitus valmistua vuonna 2018. Laiva lähtee Kiinan Jiangsusta neitsytmatkalleen Dubaihin.


title: Purjehdus kesäolympialaisissa 1952 – Finnjolla

text: Finnjollien olympiapurjehdukseen Helsingissä 1952 osallistui 28 purjehtijaa. Kilpailijat suorittivat seitsemän osapurjehdusta, joista annettiin pisteitä erillisen kaavan mukaan: voittajalle 1 548, toiseksi tulleelle 1 247, kolmannelle 10 71 ja niin edelleen. Loppupisteisiin kultakin kilpailijalta vähennettiin huonoin lähtö pois, eli ratkaisevat pisteet määräytyivät kuuden parhaimman sijoituksen mukaan.


text: Finnjolla korvasi olympiapurjehdyksessa aiemmin mukana olleen Firefly-luokan.


title: Iikka Martas

text: Igor ”Iikka” Martas (19. joulukuuta 1909 Helsinki – 24. tammikuuta 1965 Helsinki) oli suomalainen arkkitehti.


title: Iikka Martas

text: Hän valmistui arkkitehdiksi 1938 ja perusti opiskelutoverinsa Jussi Lappi-Seppälän kanssa Arkkitehtitoimisto Lappi-Seppälä & Martas Oy:n. He työskentelivät yhdessä vuoteen 1953, jolloin Lappi-Seppälä nimitettiin Rakennushallituksen pääjohtajaksi ja Martas jatkoi yksinään.


title: Iikka Martas

text: Hän teki opintomatkoja muun muassa Ruotsiin, Ranskaan ja Italiaan ja haki sieltä vaikutteita töihinsä.


title: Iikka Martas

text:
Hän kuoli äkilliseen sairauskohtaukseen 55-vuotiaana 1965. Hänet on haudattu Honkanummen hautausmaalle.
Lappi-Seppälä, Jussi: "Elävältä se maistui." 1972. ISBN 951-26-0111-7


title: Miamin pörssi

text: Miamin pörssi ( tai MS4X) on valuutan, johdannaisten ja arvopapereiden vaihtopörssi Miamissa, Floridassa, Yhdysvalloissa. Se palvelee tärkeinpänä markkinapaikkana 27:lle Latinalaisen amerikan ja Karibian seudun valuutoille, joita kollektiivisesti kutsutaan termillä "G27".


title: Hasavjurtin piiri

text: Hasavjurtin piiri (; kumykiksi, avaariksi ja lezgiksi Хасавюрт район, "Hasavjurt raion"; dargiksi Хасавюртла район, "Hasavjurtla raion") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1423,6 neliökilometriä. Asukkaita on 140 400 henkeä (vuonna 2010).


title: Hasavjurtin piiri

text: Hasavjurtin piiri sijaitsee Dagestanin pohjoisosan alankoseudulla. Se rajoittuu pohjoisessa Dagestanin Babajurtin, idässä Kiziljurtin ja etelässä Kazbekin ja Novolakin piireihin sekä lännessä Tšetšenian Gudermesin ja Šelkovskajan piireihin. Luoteisrajalla virtaa Terekjoki.


title: Hasavjurtin piiri

text: Piiriin kuuluu 42 maalaiskuntaa: Adilotar, Adžimažagatjurt, Akbulatjurt, Aksai, Bairamaul, Bammatjurt, Batajurt, Batašjurt, Boragangetšuv, Dzeržinskoje, Endirei, Hamavjurt, Kandauraul, Karlanjurt, Kazmaaul, Kokrek, Kostek, Kuruš, Mogilevskoje, Moksob, Mutsalaul, Novogagatli, Novoselskoje, Novosositli, Novyi Kostek, Nuradilovo, Oktjabrskoje, Osmanjurt, Pervomaiskoje, Pokrovskoje, Sadovoje, Šagada, Siuh, Solnetšnoje, Sovetskoje, Sulevkent, Temiraul, Teretšnoje, Toturbijkala, Tšagarotar, Tsijab Itšitšali ja Tukita. Asutuskeskuksia on yhteensä 58. Hallinnollinen keskus on Hasavjurtin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asukkaista on vuoden 2002 väestönlaskennan mukaan 31,9 % kumykkeja, 30,5 % avaareja, 25,7 % tšetšeenejä, 5,9 % lezgejä ja 5,1 % dargeja. Avaarien lukuun sisältyy muun muassa andeja. Kaupunkiväestöä ei ole.


title: Hasavjurtin piiri

text: Seudun pääelinkeino on maatalous, joka on erikoistunut viljan, vihannesten, hedelmien ja viinirypäleiden viljelyyn sekä karjanhoitoon. Lisäksi on elintarviketeollisuutta, mattokutomo ja rakennustarvikkeiden tuotantoa.


title: Hasavjurtin piiri

text: Piirissä toimii 8 lastentarhaa ja 53 koulua. Kulttuurilaitoksia ovat kolme musiikki- ja taidekoulua, 45 kulttuuri- ja vapaa-ajankeskusta, 49 kirjastoa, kaksi teatteria ja kaksi kotiseutumuseota.


title: Hasavjurtin piiri

text: Paikallislehtinä ilmestyvät venäjänkielinen "Družba" (”Ystävyys”), kumykinkielinen "Qumuq tüz" (”Kumykkien tasanko”), avaarinkielinen "Nasihat" (”Opetus”) ja tšetšeeninkielinen "Niiso" (”Tasa-arvo”).


title: Margarita (juoma)

text: Margarita on drinkki, joka koostuu triple secin ja limetti- tai sitruunamehun sekoituksesta tequilan kanssa. Juoman lisänä tarjotaan useimmiten suolaa. Margarita on kaikista yleisin tequilaan pohjautuva cocktail Yhdysvalloissa.


title: Istanbulin pörssi

text: Istanbulin pörssi (, BIST) on ainoa yritys Turkissa, jossa käydään kauppaa arvopapereilla, pääomalla, joukkovelkakirjoilla, yksityisen sektorin joukkovelkakirjoilla, ulkomaanvaluutalla, kiinteistöarvopapereilla tai kansainvälisillä arvopapereilla.


title: Istanbulin pörssi

text: Nykyinen Intanbulin pörssi syntyi vuonna 2013, kun vanha osakepörssi (, İMKB) yhdistyi maan kulta- ja johdannaiskauppapaikkojen kanssa.


title: On nainen kaunis ihiminen

text: On nainen kaunis ihiminen on Tyynen ja Martan toukokuussa 2010 julkaistu debyyttialbumi. Albumin julkaisi Poptori.


title: On nainen kaunis ihiminen

text: Albumi myi muutaman kuukauden levymyynnin jälkeen kultalevyn verran. Albumi on myynyt myös platinaa.


title: On nainen kaunis ihiminen

text: Kaikki kappaleet sanoittanut Tarja Jykylä.


title: Kergueleninmerimetso

text: Kergueleninmerimetso ("Phalacrocorax verrucosus") on eteläisellä Intian valtamerellä sijaitsevien Kerguelensaarten kotoperäinen merimetso. Se luokitellaan usein etelänmerimetson alalajiksi. Jean Cabanis kuvaili lajin holotyypin Kerguelenista vuonna 1875.


title: Southamptonin yliopisto

text: Southamptonin yliopisto () on julkinen yliopisto, joka sijaitsee Southamptonissa, Yhdistyneessä kuningaskunnassa. Siellä on lähes 25 000 opiskelijaa sekä noin 5 000 työntekijää.


title: Southamptonin yliopisto

text: Southamptonin yliopiston edeltäjä oli vuonna 1862 perustettu Hartley Institution, joka sai alkunsa Henry Robinson Hartleyn testamenttaamilla varoilla. Hän oli paikallisen viinikauppiassuvun perijä. Yliopistostatuksen oppilaitos sai kuningatar Elisabet II:lta vuonna 1952.


title: Tel Avivin pörssi

text: Tel Avivin pörssi (TASE, ) on Tel Avivissa sijaitseva, Israelin ainoa arvopaperipörssi. TASE on Israelissa ainoa julkinen arvopaperikaupan markkinapaikka. Sillä on merkittävä asema Israelin taloudessa. TASEen on listautunut 622 yritystä, joista kuutisenkymmentä on myös muissa pörsseistä.


title: Black Swan

text: Black Swan on vuonna 2010 ensi-iltansa saanut Darren Aronofskyn ohjaama yhdysvaltalainen elokuva, jonka pääosissa ovat Natalie Portman, Vincent Cassel ja Mila Kunis. Elokuva sai ensi-iltansa 1. syyskuuta 2010 Venetsian elokuvajuhlien avajaiselokuvana, ja Yhdysvalloissa 3. joulukuuta 2010. Suomessa ensi-ilta oli 4. maaliskuuta 2011. Elokuva voidaan luokitella psykologiseksi trilleriksi tai psykologiseksi jännityselokuvaksi. Elokuva kertoo "Joutsenlampi"-baletin tuotannosta arvostetussa "New York City Ballet'ssa". Tanssija Nina Sayersin (Portman) täytyy muuntautua sekä viattoman valkoisen joutsenen rooliin että aistillisen mustan joutsenen rooliin. Mustan joutsenen rooli saa Ninan mielen järkkymään.


title: Black Swan

text: "Black Swan" on voittanut lukuisia palkintoja ja elokuva oli ehdolla viidessä Oscar-palkintokategoriassa: elokuva, ohjaus, naispääosa, kuvaus ja leikkaus. Viidestä ehdokkuudesta lähti kotiin yksi palkinto, kun Natalie Portman voitti parhaan naispääosan Oscarin. Erityisesti Natalie Portman sai ylistystä tähtiballerinan roolistaan ja voitti siitä Oscarin lisäksi muun muassa Golden Globen, BAFTAn ja SAG-palkinnon.


title: Black Swan

text: Nina Sayers (Natalie Portman) on New Yorkin maineikkaan balettiseuran nuori tanssija. Hän asuu yhdessä neuroottisen äitinsä Erican (Barbara Hershey) kanssa, joka on entinen tanssija ja joutui lopettamaan uransa 28-vuotiaana ryhtyessään odottamaan Ninaa.


title: Black Swan

text: Balettiseura valmistelee kauden ensimmäiseksi esityksekseen "Joutsenlampea". Baletin ohjaajan, Thomas Leroyn (Vincent Cassel), on valittava esitystä varten uusi päätanssija, sillä hän on laittanut edellisen primaballerinansa Beth MacIntyren (Winona Ryder) pakolliselle eläkkeelle. "Joutsenlammen" päätanssijan on hallittava niin viaton ja herkkä valkoisen joutsenen rooli kuin myös tämän pimeän ja sensuellin pahan kaksosen, mustan joutsenen, osa. Nina valitaan yhdeksi ehdokkaaksi kilpailemaan baletin pääosasta yhdessä monien muiden tanssijoiden kanssa. Ninan koe-esiintyminen ei kuitenkaan suju hyvin. Hän tapaa Thomasin myöhemmin kahden kesken ja pyytää tältä baletin pääosaa. Thomas kertoo Ninalle, että tämän jäykkä tanssitekniikka tekisi tästä loistavan valkoisen joutsenen mutta että tältä puuttuu mustan joutsenen rooliin vaadittava intohimo. Sitten Thomas suutelee Ninaa väkisin, kunnes tämä puree häntä. Myöhemmin Nina saa huomata, että hänet on valittu joutsenkuningattareksi. Baletin kunniaksi järjestetyissä juhlissa juopunut Beth haastaa riitaa Thomasin ja Ninan kanssa. Myöhemmin hän jää auton alle loukkaantuen vakavasti, ja Thomas uskoo hänen yrittäneen itsemurhaa.


title: Black Swan

text: Nina alkaa kokea outoja tapahtumia ympärillään. Thomas puolestaan alkaa arvostella yhä enemmän Ninan ”tunteetonta” mustaa joutsenta ja käskee Ninaa lakata olemasta perfektionisti ja yksinkertaisesti heittäytymään roolin valtaan. Nina tapaa myös balettiseuraan liittyneen uuden tanssijan, Lilyn (Mila Kunis), joka Thomasin mukaan hallitsee sen intohimon, joka Ninalta puuttuu. Lilyn ja Ninan suhde viilenee melko nopeasti Lilyn tahdittomuuden vuoksi. Lily yrittää kuitenkin hyvitellä käytöstään saapumalla Ninan kotiin ja kutsumalla tämän ulos. Nina epäröi ensin, mutta päättää lopulta liittyä Lilyn seuraan äitinsä vastusteluista huolimatta. Yökerhossa ollessaan Lily tarjoaa Ninalle ekstaasia. Kun Nina viimein palaa kotiin, hän riitelee jälleen äitinsä kanssa. Nina lukittautuu huoneseensa ja harrastaa Lilyn kanssa seksiä. Seuraavana aamuna Nina herää huoneessaan yksin ja huomaa olevansa myöhässä harjoituksista. Kun Nina saapuu tanssistudiolle, hän näkee Lilyn esiintyvän joutsenkuningattarena. Raivostunut Nina menee Lilyn luokse ja kysyy tältä, miksei tämä herättänyt häntä aamulla. Lily vastaa viettäneensä edellisen yön erään yökerhossa tapaamansa miehen kanssa. Näin ollen paljastuu, että Nina on kuvitellut kaiken, mitä hänen ja Lilyn välillä tapahtui edellisyönä.


title: Black Swan

text: Ninan hallusinaatiot pahenevat harjoitusten aikana, eivätkä harhanäyt jätä häntä rauhaan kotonakaan. Hallusinaatiot kärjistyvät lopulta Ninan ja hänen äitinsä käymään kiivaaseen riitaan, jonka jälkeen Nina pyörtyy. Ninan epätasapainoinen käytös huolestuttaa hänen äitiään, joka yrittää estää tytärtään osallistumasta "Joutsenlammen" ensi-iltaan. Nina tunkee itsensä kuitenkin väkipakolla ulos ja ilmoittaa kivikovaan tanssivansa joutsenkuningattaren roolin. Lily ja Thomas hämmentyvät, kun Nina saapuu ensi-iltaan, sillä tämän äiti oli soittanut heille aiemmin ja kertonut tyttärensä olevan kipeä.


title: Black Swan

text: Ensimmäinen näytös sujuu hyvin, kunnes Nina kokee jälleen hallusinaation prinssiä esittävän tanssijan (Benjamin Millepied) nostaessa hänet ylös. Sen seurauksena prinssi pudottaa hänet kesken kaiken lattialle. Järkyttynyt Nina palaa pukuhuoneeseensa ja löytää sieltä Lilyn yllään mustan joutsenen rooliasu. Lily ilmoittaa aikovansa tanssia mustan joutsenen osan ja muuttuu lopulta Ninaksi itsekseen. Nina ja hänen kaksosensa kamppailevat, ja lopulta Nina tyrkkää kaksosensa päin peiliä särkien sen. Nina sieppaa käteensä lasinpalasen ja iskee sillä kaksostaan vatsaan. Sen jälkeen Nina näkee ruumiin olevan Lily. Nina kätkee ruumiin, palaa lavalle ja tanssii mustan joutsenen roolin intohimoisesti ja aistikkaasti. Nina käsistä alkaa kasvaa mustia höyheniä, ja lopulta hänen kätensä muuttuvat siiviksi, kun hän viimein antautuu roolinsa vietäväksi ja muuttuu mustaksi joutseneksi. Näytöksen lopussa yleisö nousee seisomaan osoittaakseen Ninalle suosiotaan. Kun Nina lähtee lavalta, hän saa osakseen Thomasin ja muiden esiintyjien onnittelut tyrmistyttävästä esityksestään. Nina yllättää Thomasin suutelemalla tätä viettelevästi.


title: Black Swan

text: Nina palaa pukuhuoneeseensa valmistautumaan baletin viimeiseen näytökseen, jossa valkoinen joutsen kuolee. Kesken kaiken oveen kuitenkin koputetaan. Nina avaa oven ja näkee sen takana Lilyn, joka on tullut onnittelemaan häntä hänen esityksestään. Nina käsittää, että hänen Lilyn kanssa käymänsä kamppailu, kuten myös kaikki muut oudot näyt, ovat olleet pelkkiä hallusinaatioita. Nina kuitenkin huomaa, että hänen pukuhuoneensa peili on siitä huolimatta edelleen särkynyt. Nina huomaa vatsassaan haavan ja käsittää puukottaneensa "itseään", ei Lilyä. Nina palaa lavalle ja tanssii intohimoisesti ja saumattomasti valkoisena joutsenena. Baletin lähestyessä loppuaan, jolloin valkoinen joutsen heittäytyy alas kielekkeeltä, Nina huomaa yleisön joukossa kyynelehtivän äitinsä. Ninan pudotessa yleisö räjähtää jyriseviin aplodeihin. Thomas ja muut esiintyjät saapuvat innoissaan onnittelemaan Ninaa tämän esityksestä, mutta Lily henkäisee kauhusta nähdessään, että Nina vuotaa verta. Elokuva päättyy Ninan maatessa haavoittuneena lattialla katsellen ylös teatterivaloihin ja kuiskaten: ”Minä tunsin sen. Täydellistä. Se oli täydellistä.” Kuva himmenee valkoiseksi yleisön huutaessa Ninan nimeä.


title: Black Swan

text:
Elokuvan lopputeksteissä juonen tärkeimmille hahmoille on ilmoitettu vastineet "Joutsenlammessa". Nämä eivät ole samat roolit, joita hahmot tarinan sisällä esittävät baletissa.
Elokuva oli menestys maailmalla sekä myös Suomessa. Oltuaan viisi viikkoa viikonlopun katsojatilastojen kärjessä elokuvan oli nähnyt 4.4.2011 mennessä 126 495 ihmistä.


title: Black Swan

text: "Uuden Suomen" Mikko Piela kysyi ensi-ilta-arviossaan retorisesti, onko käsillä edes balettielokuva? Aronofskyn tyyli on hänestä dokumentaarinen: heilutaan olkapäiden tasalla puolilähikuvissa, mikä toki johtuu siitäkin, että halutaan salata katsojilta Portmanin vähemmän uskottava jalkatyöskentely. Hyvässä mielessä dokumentaarisen tyylin voi Pielan mukaan motivoida siten, että Aronofsky dokumentoi erään taidemuodon kuoleman, taidemuodon, ”joka on liian herkkä yliseksuaaliseen aikaamme.” Väkisinkin ja valitettavan haikeasti "Black Swan" tuo hänestä mieleen balettielokuvan todellisen klassikon Michael Powellin "Punaiset kengät".


title: Black Swan

text: Kansallisbaletin balettitanssija Minna Tervamäki arvioi elokuvan tarjoavan baletin maailmasta kliseisen, synkän ja sekopäisen kuvan, ”jolla ei ole vastinetta siinä todellisuudessa, jossa minä elän.” Tosiasiassa tanssijat kamppailevat hänen mukaansa oman kehonsa eivätkä toistensa kanssa. Juonittelun sijaan Tervamäen mukaan harjoitussalissa taputetaan toisten onnistumisille. Kehuja Minna Tervamäki kuitenkin antoi "Iltalehden" ensi-illan alla tekemässä haastattelussa Natalie Portmanin taidoille; tämän roolisuorituksen ja onnistuneen leikkauksen avulla elokuvassa pystyttiin luomaan illuusio baletin tanssimisesta.


title: Saman katon alla (elokuva)

text: Saman katon alla () on vuonna 2010 ensi-iltansa saanut Greg Berlantin ohjaama yhdysvaltalainen romanttinen komediaelokuva. Elokuvan pääosissa esiintyvät Katherine Heigl ja Josh Duhamel.


title: Saman katon alla (elokuva)

text: Elokuva kertoo Hollysta ja Ericistä, jotka saavat yhteishuoltajuuden kummilapseensa Sophieen kun tämän tämän vanhemmat menehtyvät auto-onnettomuudessa. Kaksikon välejä vaivaa aikoinaan pilalle menneet treffit, mikä hankaloittaa uutta elämää Sophien kanssa.


title: Etelänmerimetso

text: Etelänmerimetso ("Phalacrocorax atriceps") on eteläamerikkalainen merimetso. Sen esiintymisalue käsittää mantereen eteläosan rannikot ja saaret. Phillip Parker King kuvaili lajin holotyypin Magalhãesinsalmesta vuonna 1828.


title: Automaattiteoria

text: Automaattiteoria on yksi tietojenkäsittelyteorioista. Sillä on iso rooli ohjelmointikielen kääntäjissä sekä jäsentimissä.


title: VR Transpoint

text: VR Transpoint on brändinimi VR-Yhtymän logistiikkapalveluja tuottavalle yksikölle, joka muodostettiin yhdistämällä Transpoint-yhtiöt (Transpoint Oy, Transpoint Cargo Oy ja Transpoint International (FI) Oy) ja VR Cargo. VR Cargo oli ennen yhtymän rahtiliikenteestä vastaava ja rahtia kuljettava yritys. Näistä muodostettiin kappaletavaralogistiikka (ent. Transpoint Oy), massatavaralogistiikka (ent. Transpoint Cargo Oy, Rautatielogistiikka (ent. VR Cargo) ja kansainvälinen logistiikka (Transpoint International -konserni). VR-Yhtymä myi kappaletavaralogistiikkatoiminnat lokakuussa 2012 Itellalle. VR Transpointin liikevaihto on noin 450 miljoonaa euroa, ja yrityksellä on noin 1 500 työntekijää. VR Transpointin kappaletavaralogistiikka on 1.10.2012 lähtien osa Itella Logistiikkaa. VR Transpoint julkaisee asiakaslehteä "Linked".


VR Transpoint


title: Partamerimetso

text: Partamerimetso ("Phalacrocorax punctatus") on Uuden-Seelannin kotoperäinen merimetso. Lajista tunnetaan kaksi alalajia, joista "oliveri" elää vain Stewartinsaarella. Anders Sparrman kuvaili lajin holotyypin Queen Charlotte Soundista vuonna 1786.


title: Tunturisiilikäs

text: Tunturisiilikäs ("Grammia quenseli") on siilikkäisiin kuuluva perhoslaji.


title: Tunturisiilikäs

text: Tunturisiilikäs on helposti tunnistettava perhoslaji. Sen etusiivet ovat yleisväriltään tummat, mutta niissä on verkkomainen, vaaleankeltainen kuvio ja siipisuonten kohdalla vaaleat juovat. Takasiivet ovat harmaanruskeat, ja niissä saattaa olla epäsäännöllistä vaaleankeltaista kuviointia. Ruumis on pohjaväriltään tumma, mutta pää on vaalea. Eturuumiin etuosassa on vaaleankeltainen poikkijuova ja selkäpuolella neljä vaaleaa pitkittäisjuovaa. Takaruumiin sivut ovat vaaleat tummilla täplillä. Siipiväli on 26–42 mm.


title: Tunturisiilikäs

text: Toukka on tumma, karvainen, ja sen selkäpuolella on yksittäinen vaalea pikittäisjuova.


title: Tunturisiilikäs

text: Euroopassa tunturisiilikästä tavataan Alpeilla ja Pohjois-Skandinaviassa. Lisäksi esiintymisalue jatkuu Aasian läpi Japaniin ja Pohjois-Amerikkaan aina Labradorin niemimaalle saakka. Siperiassa sitä tavataan jopa Wrangelinsaarella Suomessa lajin levinneisyys rajoittuu Enontekiön ja Utsjoen tuntureille ja eteläisin havainto on Kittilästä. Perhosta on tavattu kesä-heinäkuun vaihteessa.


title: Tunturisiilikäs

text: Lajin elinympäristöä ovat vuoristot ja tunturit. Aikuiset perhoset ovat aktiivisia päivisin ja molemmat sukupuolet lentävät lämpimimpinä tunteina. Koiraat lentävät nopeasti, jopa pari metriä maanpinnan yläpuolella, naaraat rauhallisemmin.


title: Tunturisiilikäs

text: Naaras munii kasvillisuudessa istuen 200–300 munaa, jotka se pudottaa maahan ja kuolee heti saatuaan kaikki munat laskettua. Toukat ovat luultavasti aktiivisia vain päivisin ja niiden kehitys kestää kaksi vuotta.


title: Tunturisiilikäs

text: Toukka on polyfagi, joka elää ainakin tunturipoimulehdellä ("Alchemilla alpina"). Luontaista ravintokasvia Pohjoismaissa ei tunneta.


title: VR Track

text: VR Track Oy on Suomessa toimiva infrahankkeisiin erikoistunut suunnittelutoimisto, rakennusliike ja kunnossapitoyritys, joka toimii myös rautatiemateriaalien toimittajana. Yritys toimii lisäksi Ruotsissa infran suunnittelijana (VR Infrapro) ja rautateiden rakentajana sekä kunnossapitäjänä (VR Track Sweden). VR Track lopetti liiketoimintansa Virossa vuonna 2016. Yhtiö työllistää yhteensä runsaat 1700 ihmistä. Yhtiön liikevaihto tytäryhtiöineen oli 294,3 miljoonaa euroa vuonna 2016.


title: VR Track

text: Lokakuussa 2018 norjalainen NRC Group ilmoitti ostavansa VR Trackin.


title: VR Track

text: VR Trackin suunnitteluliiketoiminnan asiakkaita ovat valtion ja kuntien toimijoiden lisäksi esimerkiksi satamat ja teollisuusyritykset. Infrarakentamisessa yhtiö toimii urakoitsijana pää- ja aliurakoissa, suunnittele ja toteuta (ST) -urakoissa sekä allianssihankkeissa. Tällä hetkellä VR Track esimerkiksi kehittää Äänekosken biotuotetehtaan rautatieliikenneyhteyksiä allianssihankkeessa yhdessä Liikenneviraston kanssa ja rakentaa Tampereelle raitiotietä osana Raitiotieallianssia. Sähköverkkojen ja ratainfran kunnossapidossa yrityksellä on ympäri Suomea 16 toimipaikkaa. VR Trackin materiaalipalvelut puolestaan koostuvat rautatiemateriaalien hankinnasta ja varastoinnista sekä omasta tuotannosta, johon kuuluvat hitsauspalvelut ja ratapölkkyjen kyllästys.


title: VR Track

text: Yhtiön negatiivinen liiketulos vuodelta 2016 johtuu pääosin yhdestä tytäryhtiön VR Track Swedenin projektista. Suomessa VR Trackin rakentamisen liiketoiminnan liikevaihto nousi 11,1 prosenttia edellisvuodesta. Infrarakentamisen suunnitteluliiketoiminnan liikevaihto puolestaan nousi 14,2 prosenttia.


title: Australianmerimetso

text: Australianmerimetso ("Microcarbo melanoleucos") on merimetso, jonka esiintymisalue ulottuu Itä-Indonesiasta Salomonsaarille ja Uuteen-Kaledoniaan, Australiaan, Tasmaniaan ja Uuteen-Seelantiin. Lajista tunnetaan kolme alalajia. Louis Jean Pierre Vieillot kuvaili lajin holotyypin Uudesta Etelä-Walesista vuonna 1817.


title: Yrjö Varpio

text: Yrjö Ilmari Varpio (s. 7. marraskuuta 1939) on suomalainen kirjallisuuden tutkija ja professori.


title: Yrjö Varpio

text: Lapsuutensa Varpio vietti Miehikkälässä ja lukion hän kävi Haminassa. 1960-luvulla hän opiskeli Jyväskylässä ja Bochumin yliopistossa Länsi-Saksassa. Vuonna 1964 Varpio meni naimisiin saksalaisen Renate Schomackerin kanssa. Työskentelyn Tampereen yliopistossa hän aloitti vuonna 1970, ja väitöskirja Lauri Viidasta valmistui vuonna 1973. Varpio toimi Tampereen yliopiston Suomen kirjallisuuden professorina vuosina 1980–2002. Hän kuului Väinö Linnan ystäviin ja julkaisi vuonna 2006 laajan teoksen Linnan elämästä. Vuonna 2016 ilmestyi omaelämäkerta "Tämä on vielä kerrottava".


title: Yrjö Varpio

text: Varpion johtama työryhmä sai vuonna 2000 Lauri Jäntin säätiön palkinnon "Suomen kirjallisuushistoria" -teoksen toimituksesta.


title: Yrjö Varpio

text: Suomen Sukututkimusseura valitsi Varpion teoksen Vasiljeffit vuoden 2013 parhaaksi suomalaiseksi sukukirjaksi.